RAMHRUAITU HRIL TIKAH - Hre Mang\nRAMHRUAITU HRIL TIKAH\nRAM HRUAITU HRIL TIKAH\n“Rawldawr na hril sual le na sung a dawk theiih nikhat sung na ril a rawngthei, nupi na hril sual asile na damsung lungawinak a hlo thei (hellram tla vek na cang thei), hruaitu na hril sual asile miphun thuanthu a siat thei, Pathian na hril sual asile sankhuk hremhmun na thleng thei.” Kawlram rampi kumpi uktu hril awknak a suak zik tikah zozo in MP an cuh ding ti hmin an tar hlanah malte hruaitu thu le hruaitu hrildan thu malte ngan hnik uhsi.\n“Mipi pawlin anmah thawn a tlak mi hruaitu an nei” tiah an sim theu. Kawlram mipi pawlin mi tamsawn thinlung duhnak aiawh tu ding an hril ding. Cutin mipi tamsawn duhnak hril suak thei dingin hril awkdan (election system) in zalen zetin mipi vote thla thei cin pawlin anmai duhnak vekin vote an thlak ih an vote thlak mi cu rualran zetin hruaitu hrilnak ah man a neih a tul. Zianglam khal asile mipi zapi ten kumkim cin pawlin zalen zetin vote an thla thei dingih an vote tlak mi pawl cu rualran ten man a nei ding tiah ruat in a hnuailam vekin malte zoh hnik uhsi. Hruaitu hril awknak ah a teltu, hril dingmi le hriltu ding pawl zir awknak hrangah ngan mi asi.\n“Ram le mipi um loin siangpahrang a um thei lo ih siangpahrang um loin ram le mipi a um thei lo” tiah an sim. Khua hlan lai ah cun mipi hril si loin a cakcak, ramsa that tamtam, hrin insang telefa nei tamtam, tvp, in anmah le kiangkap an rak uk theh theu. Sikhal sehla santhar san ahcun khua, ram, miphun, ramkulh uktu hruaitu cu mipi hril mi si dingin thuanthu santiluang in milai mibur kaihhruai awkdan a thlen pi. Curuangah mahte miphun hruaitu (santhar ahcun siangpahrang ti si nawn loin) hril aw thei lo cu miphun dang in an uk a tul. Phundang zawngin sim asile mi zokhalin anmah hnakin fim le hruaitu ding an hmu lo ih mahte pakhat cio a paklak in um ding an duhsawn asile mipun dang in an uk ding tinak khal asi. Mi tampi in santhar fimnak le thiamnak an neih an zir tikah hruaitu hotu kan tul nawn lo tiah an ruat theu. Milai cu a bur um ramnung (social animal) kan si vekin mah le miphun ramkulh sung uktu hruaitu neih a tul. Cuticun buainak le siatsuah awknak um lo ding in siseh mi tambik lung diriamnak ding hrangah siseh hruaitu neih a tul. Chin mi hruaitu pawlin mirang hnen ihsin zalennak la in kawl pawl thawn ramdinkhawm dinding an rak duhsawn ih an rak hril vekin kawl kut ah Chin miphun thuanthu cu a thleng. Cuvekin kan san thuanthunung sung khalah mipi pawlin hril thei mi le mipi pawl hril theih lo, duh khal le duh lo khalle, thuanthu in santhar minung pawl parah a thlenpi mi a um. El theih lo, duh khal le duh lo khalle kan parah a thleng mi pawl cu lungawi sopar ten pomrem thiam in a thatnak zawngin hman thiam a thupi. Culai lakah, mipi kutsungah a ummi kan hril thei mi lak ihsin fimkhur ten hril thiam a thupi ve. Tuisun ah mipi hrilmi in thaisun thuanthu cu a tuahsiat in a tuah tha ding asi.\nSantiluang a thleng awk cak tuk vekin hruaitu khal kan thleng thei a tul. Leitlun miphun dang pawlin rocket thawn thlapi par an kai rero lai ah lungto hriamhrei hmang san (stone age) hruaitu kan hril rero asile cu khal cu miphun thuanthu siatter tu, miphun thuanthu cu leitlun santiluang dawi man lo dingin dunglam ah dir thla tu asi. Cutin santhar santiluang thawn a mil aw mi rocket scientist politicians kan nei lo hmanah kan miphun lak ihsin santhar santiluang a dawi man tu hruaitu a tha bik hril thiam a thupi. Mipi thinlung khal santhar hruaitu le fimthiamnak lamzin thar lam hawi in thinlung sangka on cio a tul fawn. Cutin a thabik hril thei dingin timtuah rero lai ah Hudson Taylor ih simmi “Thiltha pawl hi a tha bik ih ral an si” a timi hi malte ruat tel tha in ka thei. Umzia cu, ram le miphun thuanthu tuahtha dingin hruaitu tha bik an um laiah hruaittu tha ka si ti aw tu pawl hi a dodal tu bik, le a siatsuah tu bik an rak si ringring thei. Mipi fimkhur thiam a thupi. Hruaitu umcia tik ahcun miphun le ram thuanthu tuahtha dingah hruaitu pawl liangparah hngat asi. Asinan hril can ahcun mipi pawl liang parah hruaitu tha bik hril suak thei dingin tuanvo a thum aw aw. Hril dingah a zuamtu pawlin ziangtluk tiang zalen zetin mipi hnenah an sinak, tumtah, le hmanrua an tlangau pi thei ding, zalennak ziangtluk a um ding, ziangtluk rualran zetmi canpual tha sangka ong in a tulmi bungrua thawn mipi hnenah hril theih ding hruaitu pawl an cangvai in an pho lang aw thei ding timi par ah tla mipi pawl lung fiang ten hril ding lakah a tha bik an hril fuh thei ding ti tla a thum aw aw. Zianglam khal sisehla hrilsual hrilfuh khal asile a hriltu mipi parah mawhphurhnak a um ih leh hnu ah mai awm cum rero lo dingin hrilnak tikcu a um lai ah mipi pawl khalin thinlung le ti tak zetin hliakhlai in kan ram mipi duhnak aiawh tu, mipi thatnak lamzin ah fehpi tu ding, mipi duhdan le thatnak lamhawi in santiluang a merkawi thei tu ding hril suak thei dingin nasa ten an zuam ve a tul.\nMipi in hruaitu hril tikah ziangvek pawl hi fimkhur a tul ih zovek kan hril asile senpi vangtlang, ram le miphun, mipi duhnak a hlawhtling in kan miphun thuanthu tuahthat asi dingih kan miphun Pathian cawimawi thangthat sunlawih asi ding ti tawite ruahnak bawmtu dingah zoh hnik uhsi. A tawinak in le ruahdan awlsam nak ding hrangah a hnuailam vekin zoh hnik uhsi.\ni) Rinsan tlak\nNupi/pasal, sungkhat, rualpi pawl thu in a nung lomi, mai palung ruahnak in thuthluknak a tuah thei tu mi pakhat asi ding. Hmuh theih mi rinsan tlak thuanthu nei mi asi ding. A kaa in asimmi si loin a tuah nak in rinsan tlak asinak a lang ding. Ruahsur, nisa, harsa le nuamnak lak khalah amah mimal lungawinak hnakin senpi vangtlang ram le miphun thatnak thupi sawnah retin siseh ziangvek dinhmun zovek hmai khalah milai nunthutlung (basic life principle) bah bal loin kenkhawh tu, tumtah le hmanrua bungrua thleidang thiamtu, a huat bik le amah hautu, amah aduhdawttu le amah in a duhdawtmi pawl parah a pehtlaih tikah siseh zianghman hlawknak pe thei lo tu farah nauta pawl a pehtlaihnak siseh rualrannak nei in rinsan tlak milai asinak langter thei tu asi ding. Milai tampi cu anmah in anmai thu an simnak hnak in an huat mi le anmah hua tu pawl thu an sim tikah ziangvek milai, rinsan tlak an sile si lo a lang bik sawn theu. Cui hlei ah sumpai, lennak, nuamnung cennak, harsat tuarnak ah le canpual tha hmannak, senpi vangtlang rualran ten pehtlaih hlawknak le canpual tha zemsuak thei tu asi ding.\ni) Pek awknak\nSenpi vangtlang lalnak le thuneihnak cu mi tampi in an duh ding. Mipi vote an duh tikah ka nunnak tiang ka pe ngam ding, ka neih mi ziangkim ka pe ngam ding, tvp, an au culci ding. Mi zokhalin a neih mi senpi vangtlang hrangah a pek awknak thuanthu zoh tikah pek awknak a nei dah lo asile senpi vangtlang hruaitu tuanvo a kaih tik lawngah a pe aw ding timi cu zum ding le ruahsan ding um lo pi asi. Fial mi lawng tuantu cu hruaitu asi dah lo. Sinak neih lawnah senpi vangtlang thatnak hrang ka tuah ding titu cu amah le mah a bum aw rero men asi. Lal le upa, bawi upa, dinhmun tha ka co asile ka nunnak ka pek ding timi cu tihnungza kam awknak asi. Mipi bumnak men asi. Hruaitu tha cun mipi upatnak le dinhmuntha a neih lo laifang khalah a ti thei tawk, ziangvek dinhmun ih a din lai khalah, a kiangkap milai pi pawl hnenah, a bik takin zumnak ah le a miphun pi pawl hnenah, a neih mi theih mi le ti thei mi a hlawkpi tu ding pawl hnenah a pek awknak cu lang hrimhrim ding mi asi. Miphun ka duhdawt atik tikah miphun hmin in lalnak le thuneh nak canpual tha lawng a duhtu tampi an um. Miphun duhdawt tu taktak pawl danglamnak pakhat cu anmah huatu le dodal tu, anparah siatnak a thlentu pawl par hmanah duhdawtnak le an hrang thatnak an tuahsak nak in a lang theu. Huatnak, thentheknak tipungtu le miphun thuanthu tuahsiattu siloin remnak daihnak rualremnak suahthei nak ding hrangah anmai duhnak tanta thei tu an si sawn theu. Mi tampi in an neih mi sumsaw le nunnak tiang miphun hrangah an tlansan, an tanta, an pek thei lai ah anmai ruahnak cu an tanta thei lo theu. Hruaitu tha cu senpi vangtlang, miphun thuanthu tuahtha dingin, kum saupi le reipi tumtah mi miphun thuanthu tuah tha dingin anmai duhnak tanta thei tu, miphun le rampi thatnak hrangah thu nepnawi le mimal hlawknak tlansan thei tu pawl hi miphun hruaitu tha an si sawn theu. Santhar thuanthu, ram le miphun tungding tu ding hruaitu tha cu mipi siahhlawh tuan thei tu, mai duhnak le nuamnung cennak hminthatnak le mahte mi pakhat hrang lungawinak tlansan thei tu hruaitu, senpi vangtlang thatnak lungawinak le miphun thuanthu tuahtha dingin ziangkim tlansan thei tu miphun hruaitu hrilsuak thei ding mipi in tuanvo kan nei asi.\nii) Miphun pathian be tu:\nBiaknak le politics cawhpolh lo ding ti tu an um thei. Chin miphun cu zaahza zikte Khrihfa kan si vekin miphun thuanthu tuahtha tu ding le mipi thinlung, duhnak aiawh tu cu Chin miphun Pathian a betu, Chin miphun Pathian thu vekin a nungtu, nuntu mizia le lungput, milai nunthuthlung thuhram pi ah Pathian thu ah a hngat aw tu asi hrimhrim dingmi asi. Mipi pawlin cuvek hruaitu an hril thiam ding a thupi ngaingai. Kan ram biak inn pi sungah ziangvek hla kan sak, thuthangtha kan sim, kan aukio rero khal asile kan ramsung kaihhruai awknak ah thisen suah aw aw in, thuphen le hrawhhrawlnak in siseh sualnak citintian ramsung ah karhzai ter dingin ram uktu pawlin thuthluknak (decision) an tuah asile kan miphun Pathian a thin a heng ding asi. Curuangah mi zokhalin ram hruaitu vote a thlak tikah misual, mitha lo, Pathian dodal tu a vote asi ahcun a vote mi ih cangvaihnak tuahnak ah a tel ve ruangah sual tumpi a tuah ve tinak asi. Sualnak tipungtu hruaitu dungthlun in sumpai in siseh vote in siseh a bawmtu cu a thlunmi hruaitu ih sual tuah mi ruangah mawhsiatnak cu a liangparah a tla ve ding asi. Curuangah miphun ram mipi pawlin hruaitu mi tha lo pawl dung an thlunih an sualnak cu an zepsak tikah miphun thuanthu cu ningzakza a phunphun thawn dung a thlun theu nak asi. Curuangah miphun hruaitu tha cu a mah te mimai nun, a taksa ruangpi a hman awknak, a ei le in, a tikcu hmandan, a insang a zohdan, inhnen le venghnen, senpi vangtlang, rualpi kom le pehtlaih mi siseh a duhdawtmi le a duhdawttu, amah a huatu le a huatmi, miphun dang le ramdang mi a pehtlaih nak ziangkim ah siseh sumpai le senpi vangtlang canpual tha pawl a hmannak a zemsuak nak ah rinsan tlak asi mi, Chin miphun Pathian thu in milai nunthuthlung (life principles) Bible sungah a simmi vekin nungtu asi ding asi. Cuvek milai, miphun hruaitu cu mipi in hrilsuak thei an zuam a tul ih hril dingmi pawl khalin cuvek hruaitu, miphun thuanthu tuahtha tu le mipi in an upat ih an biak mi miphun Pathian cawimawi tu si thei ding zuam awk ding asi.\nRampi uk awknak a tha lo in senpi vangtlang canpual sangka kharsak a si ruangah le zalennak a um lo ruangah fimthiamnak duh vekin zir a har lawng si loin mipi hrang khalah ziangvek fimnak hi mipi, ram le miphun thuanthu tuahtha tu ding asi ti thleidan a har zet thei. Fimthiamnak ti tikah tlawng ih cazir nak ihsin ngah mi fimnak thiamnak ti duhsan si loin a tawizawngin hruaitu pakhat ih neih hrimhrim tul mi cu senpi vangtlang, ram lemiphun hrangah thuthluknak tuah tikah a tha bik hril thiamnak fimnak sim duh mi asi. A tlun lamah sim zo vekin mah mi pakhat hrang hlawknak, sungkhat insang, mai khua mai hrin mai peng mai lamtang mai paty “mai” “mai” “mai” ti zapi huap lo duhnak pawl tanta in senpi vangtlang le ram le miphun hrang thatnak sawn thupisawn ah ret ringring thei tu, mah pakhat thinheng lungawi nuamnung cennak le hlawknak tanta in senpi vangtlang thatnak sawn thupi sawn ah ret thei tu, rei lo te hlawknak hnakin hmailam saupi rammle miphun thuanthu tuahtha tu ding hrang ruat thiamtu, tvp, fimnak muril sawn sim duh mi asi. Cutin a tha bik thuthluknak tuah thei dingin a tulmi thiamnak pawl cu neih cihtul mi a um. Khuahlan lungto hramhrei (stone age) ah kan um nawn lo vekin santhar bungrua le kutthilthiam, technology pawl hmang tangkai in ram lemiphun hlawknak hawl thiamnak, leitlun pum cu khawte pakhat (global village) vek in pehtlaih awknak a that tikah leitlun khawmual tinah atek darh mi Chin miphun pawl fimnak thiamnak le milai thazang siseh leitlun ram killi ihsin mifim mithiam pawl thawn pehtlai thiam in ram le miphun thuanthu tuahtha thiamtu, kawlram ramdinkhawm cu miphun zarawi um khawm kan si vekin miphun dang thawn pehtlai thiam in thuanthunung in in thlenpi mi canpual tha hmang thiamnak, ramsung suak milai thanzang le leiram suak thille ri pawl cu leitlun kili le ram inhnenah hlawknak suahpi thhiamnak, tvp, zircawp le pianpi thancih mi fimthiamnak pawl nei tu cun senpivangtlang, miphun thuanthu tuah thadingin a tha hik hrilthiam nak le thuthluknak thabik tuah thei nak fimnak a nei ding asi. Cutin mahte mimal nun sungmuril kaihruai tu cu leitlun fimthiam si loin leitlun fimnak thiamnak, le canpual tha bungrua tha pawl hmuahhmuah cu lungthiangte le dai ziarzi ten Pathian hmaiah hlan tahratin sersiamtu miphun Pathian cawimawi tu a tha bik thuthluknak tuah thei dingin Pathian thawn mimal pehtlaih nak nei ringring tu asi sawn ding mi asi. Mimal nunah daizirziar lung thlifim ten Pathian Thlarau in a ukmi hruaitu lungfim nei thei dingin zumtu senpi vangtlang pawl nasa ten thlaza cam a tul.\nSile, hruaitu hril dingmi ih sinak thupi zet pali ngan asi zo ih hriltu ding pawl mawhphurhnak tawite’n ngan hrih uhsi.\nMizo pawl in capoh an rak sim theu, “Tuikuk ramah Presbyterian missionary pawl an va feh in second hnipuan tamzet an va zem tinte an thlennak khua pawl cu presbyterian kawhhran member ah an cang theh. Cun, Baptist missionary pawl an va feh ih second hand hnipuan tam nawn an zem tikah Baptist ah an cang theh theu.” Kawlram zoh asile a tu ih kawl ralkap pawl le anmah tantu, dinpi tu pawl khi kawl ramsung mi lawnglawng an si. Ramdang mi ih dinpi mi an si lo. Curuangah mi hrekkhat cun ramleng ah a suak ih democracy ti ah a au rero tu pawl khal ralkap bawi upa pawl hnakin an that cuang ding an zum lo. Cuvek in kan ram mipi thinlung a siatvat tuk, farah tuk lai fangah senpi vangtlang naran hrang ahcun hruaitu tha, ram le miphun thuanthu tuahtha tu ding zo bik a ding si ti cu thleidan thiam harsaza cu asi ding. Hril dingin timtuah tu zapi ten anmah le thatnak tumtah mi le miphun an duhdawtnak pawl an sim cio ding tikah lailam khawte ih cathiam lo le leitlhun thuanthu zir lo siar lo thei dah lo sim dah lo mi pawl cu ol ai ten bum theih tla an si thei. Curuangah mifim hrekkhat pawlin democracy hi ramthangso lo, khawruahnak niam tukpawl hrangah a tha lo, anti theu nak asi. Malaysia ah UN zungah refugee certificate ngah mi kha sumpai thawn an zuar ih an lei aw aw ti thu an sim. Cuvek in leitlun hmun tampi ahcun ram hruaitu hril asi tikah sumpai, mimal hlawknakin an zuar in an lei awk theu tikak ram le miphun thuantu cu mimal hlawknak hrangah zuar le lei awk asi theu tikah zangfakza in senpi vangtlang farah nauta cu cemti nei lo a her kual aw rero mi harsatnak farah zawnzaih nak le nambet mi dinhmun ah tal suak thei loin an tang theu. Curuangah ram hruaitu hril tikah vote thla tu zapi ten neih neimi a tha bik hril suak ding cu hrilsuak mi hruaitu in senpi vangtlang hrang a tha bik thuthluknak tuah ding tuanvo a neih mi thawn a bang aw rep cekci. Senpi vangtlang mipi vote thlatu pawlin an vote cu mimal hlawknak hrangah an zuar ih ziang siar loin an umasile ram le miphun hruaitu khal in senpi vangtlang bungrua le canpual thatha cu anmai hlawknak in an duhduh in an hman tikah phunzai ding an si lo.\nRam le miphun hruaitu in amah mimal duhnak nuamnung cennak hlawknak pawl tanta in senpi vangtlang mipi, ram le miphun thawnak nak cu thupi sawn ah ret a tul vek cekci in vote thlatu pawl khal in mah mi pakhat ih duh mi sungkhat sinak, kawhhranpi, pawlkom sungte sinak ih pehtlah nak, khawpi, hrinpi, ramtawihpi, mimal sungkaht rualpi that awknak pawl ruangah duhsak awknak cu tanta in senpi vangtlang, mipi, ram le miphun thuanthu tuahtha tu ding hruaitu tha hril suak thei dingin vote a thlak ve a tul asi.\nHruaitu hril tikah Khrihfa pawl tel a thiangmaw ti ah thusuhnak a um theu. Apple ei cu a thiang, asinan Eden hmuan laifang ih khap mi theirah ei cu a thiang lo vekin politics tuah cio cio ah a thiang mi le thiang lomi cangvaihdan a um. Hruaitu hril tikah rampi uktu, pawlkom hruaitu, kawhhran hruaitu, vang le khua hruaitu hril tik khalah a bawrhhlawh mi cangvaihnak (dirty and low politics) in tuah a theih ih a thianghlim mi le a sangsawn mi (clean politics) a thianhlim mi cangvaihnak in tuah theih asi. A bawrhhlawh mi cangvaihnak (dirty politics) ahcun lamtang tuah awknak, vote hawlnak ah mai lamtang lo, midang lamtang ah ruat mi cu ase thei bik in simsiat thangsiat, zuarthlai, thuphan puh, thiltha lo hmuahhmuah siatnak puh, an thatnak sete hman sim le rel duh lo, huat awknak le rinhlelh awknak tipung tahratin rem awk lonak, hmuhsual awknak, thenthek awknak, thleidan awknak pawl tipungtu, a sebik ahcun hriamhrei hmangin thath awknak tiangin an hmang. Cuvek pawl cu satan ih hmanrua hman ringring mi an si. A thianghlim mi cangvaihnak hril awknak (clean politics) ahcun midang siatnak hnakin mah in thiltha tuah dingmi, huatnak le thenthek awknak hnakin remnak daihnak duhdawtnak tipungtu, sualnak nuamnung cennak in mipi lungawiter hnakin thiltha tuah nak in mipi duhlo zawng lamzin a harsawn mi ah kaihhuai nak, tvp, a thianghlim mi cangvaihnak vekin tongkam le tuahnak pehtlaih awknak ah miphun thuanthu tuahtha dingin kaihhruai sawn ding mi asi. Pathian kucak lang in, Baptist kawhhran in CCOC missionary thlah tahratin in kawhhran dangdang ihsin zumtu unau pawl zuamnak in kan Chin ram cu zaahza zikte Khrihfa kan si zo. Chin ram khrihfa kan sinak kum zakhat a kim zo vekin Chin miphun khrihfa kan sinak cu biak inn sung lawng ah si loin cozah kumpi rorelnak, khawsung pehtlaih nak, senpi vangtlang rorel nak, senpu bungrua le canpual zem awknak, fahrah naute sawmdawlnak le miphun, nulepa rualrannak, duhdawtnak in sihcih aw mi vengsugn dinsuah nak, hotu le hruaitu hril awk tikah a thianghlim mi hril awknak, pawlkom nak le vangvaihnak pawl in Chin mi Khrihfa kan sinak cu leitlun zumlotu pawl hnenah siseh kan tesinfa hnenah kan langter can a cu zo. Cutin siloin a bawrhlawhmi cangvaihnak (dirty politics) thawn miphun hruaitu, kumpi cozah hnatuantu hril awknak tuah asile tui hlan kum zakhat sugn CCOC le zumtu nulepa pumpe tu pawl le biaknak lam hruaitu pawlih thlangau pi mi khrihfa Bible in a zirhmi milai nunthulung cu dunglam ah kan dirh thlak ih ke hnuai ahkan pal bet vek asi ding. Khrihfa kumzakhat kan kim, Khrihfa ram kan si timi cu cahnah parah siseh kaa in siseh kan au rero mi hnakin kan nitin nun, pakhat cio nun, le kumpi cozah le vengcung pawlkom pawlin thuthluknak (decision) tuah mi tinkimah Khrih biaknak lamhruaitu Bible thurin vekin si theh ding mi asi.\nRam le miphun hruaitu tha suak thei dingin le miphun thuanthu tuah tha dingin hruaitu an thupit tlukin a hriltu mipi khal kan thupi ve asi.\nA tlunlam vekin cangan tikah fimkhurnak hrang le forhfial nak a tlangpi thu vekin ngan mi asi tikah hrilmi hruaitu an famkim lo tikah vote thlatu thinlungah mawhsiattu thlenter dingin le hruaitu hrang khalah mawhsiatnak si loin zohman milai felfamkim kan um lo laiah famkimnak lam pan in le thansohnak lam pan in tlan zuam vivo uhsi tiah thazang peknak forhfialnak hrangah cangan mi sawn asi. Cuticun milai famkim lonak cu zokhalin puhmawh le sual tuahluai mi huhphennak ah hmang loin thuanthunung kan tawn mi ziangkim hi dingfelnak le thansohnak, cawisan tlak le upattlak miphun, miphun, le kaihruaitu le kaihhruai theihmi miphun, mipi kan si vivo theinak ding duhsaknak thawn ngan mi asi.


Batteries A Um Lo Maw? - Chinland Today Media\nDecember 19, 2008 12:26 pm·0 comments\nSiar: Efesa 1:15-23\nZiangbangtuk ruahsannak nei dingin so a lo kawh… Amah a zumtu pawl sungah a hnattuan theinak huham cu ziang tlukin so a tuum. – Efesa 1:18-19\nKumkhat sung Baibal: – Zekhariah 1-3 – Thufim 28:15-28\nNew Zealand ram Rotorua khua ih nauhak lentecelhnak pawpawleng in kumhnih lai a simi ka tupa ih thinlung a hiip nasa. Pawpawleng um lonak hmun dangih a va lek khal le, “Batteries a um lo maw?” ti’n a sut. Ziangahtile battery hmangih a leh ttheumi in a thinlung a nehtuk tikah battery um lomi thil khal khi battery ih mawnmi in a ruat ttheh.\nKhristian pawl khal in cuvek in ruah sualnak kan nei thei. Mahte zuamnak in thianhlimnak ngah tummi in lungawi nomnak nei lo, ruahsannak nei lo, phurrit a phurmi le nehnak nun nei lo Christian pawl a suahpi.\nPaul in Efesa khua zumtu pawl hrangih a thlacammi cu, “… A tleunak tla nan hmuh theinak dingah nan thinlung kha run ongter hramseh” (Efesa 1:18-19) ti a si. Pathian sunloihtu nunnak an neih theinak dingah Pathian ih huham in a bawm hngai thei. Cuih huham cu Khrih thihnak ihsin a thawhtertu.. . a vorhlam kap ih to tertu huham a si” (c. 20).\nPathian ih huham cahnak sungah nun theinak cu a cem thei lomi Amah ih huham dawhhna ihsin a ra. Ziangti’n kan ngah ding? Nitinte in A mit-hmai zoh in a Thlarau Thianghlim thawn khat dingin thlacam ih dil hi a si.\nThinlung hmuahhmuah khatter in ukter aw,\nKan neihmi milem pawl tthiatbal in;\nA dikmi sual phuannak nei dingin i hruai aw,\nNa duhnak tuah thei dingin cahnak in pe aw.\nLeilung tleunak Pathian huham cu ziangtik khalah a siat dah lo.


Refugees camp ih um Rohingya raltlan 100 luan an hlo | Falam Online Media\nIndonesia, Lhokseumawe khua refugees camp ih um Rohingya raltlan 100 luan cu an umnak theih a si lo ih UN lam khalin siseh Cozah lam khalin an umnak an theilo.\nLhokseumawe ih um Rohingya raltlan pawl cu kawlram ihsin tlansuakmi an siih 2020 June le September thla khan, Lhokseumawe refugees camp ah minung 400 hrawng an thleng.\nCuih hmun in minung 100 luan an hlo ih, atuah raltlan 112 lawng an tang. Mihlo pawl cu minung zuar ih sumtuah pawl kut sungah thleng pang in human traffic Suur sungih awh hlo an si pang pei maw tiah cozah le UN lam donhar in an um a si.\nHundreds of Rohingya go missing from Indonesian refugee camp, feared trafficked to Malaysia https://t.co/oKWA4QSkmm\n— SCMP News (@SCMPNews) January 28, 2021\n“Local thuneitu le UN lam khal in an umnak an theilo. Nan, kan thei dingmi pakhat cu Rohingya raltlan ṭhenkhat cun hih hmun tlansan an tum ringring. Tikcu caanṭha a um cun tlanhlo an tum. Cucu an tumtahmi khal a si.” tiah Lhokseumawe ih Rohingya taskforce ṭuanvonei Ridwan Jalil in a sim.\nKum 2017, Myanmar ram ih buainak suak ṭum ah Rohingya Muslims ting 7 luan cu raltlan dinhmun in Bangladesh ram lam an pan. Nan, raltlan 1000 luan hrawng cu Bangladesh ih lut duh lo lole Bangladesh suahsan in Indonesia le Malaysia lam an pan.\n“Nuntukhawsak nakah Bangladesh hnakin hilam hi ruahsanding atam deuh. Curuangah raltlan tamzet cu Indonesia le Malaysia ram ah an ra tlan. Daanlo ih lut ding an si tikah paisa pek in smuggler/trafficker pawl an hmang. Tipi thuanthum kaan ih rat a ṭul tikah rawl eiding nei nawn loin lamziin lailak ih thi khal an um ih Smuggler pawl ih hremnak ruangih mithi khal an um.”\n➡Hundreds of Rohingya refugees are missing from a refugee camp in Indonesia.\n➡There are fears that the refugees have been trafficked to neighbouring Malaysia.https://t.co/gilfk6rggL\n— WION (@WIONews) January 28, 2021\n“Indonesia ra thlengsuak pawl cu refugees camp ah khum in an um. Zalen zetin umduh ruangih ratlan an si tikah suak tlanhlo danding bawh ringringtu khal an um ih Malaysia lam ih tlanthup khal an um. Kan nih lam cun smuggler kut ih thlen ṭih a nung zia kan sim ih tlanlo dingin kan kham nan tumtahnak neiih ra mi raltlan an si tikah camp ihsin an tlan thup ṭheu” tiah Ridwan Jalil cun a sim hrih.\nUNHCR ih ṭuanvonei Mitra Suryono khalin “Refugees camp UN kuthnui ihsin tlansuak a ṭihnung dan kan sim ṭheu. Smuggler kut sung ih um hi an hrangah a ṭihnung zia kan sim ṭheu. Cucingin an tlansuak thotho. Atui` mihlo khal hi Malaysia lam ih sungkhat unau nei an si ruangah hih hmun ihsin a thupten an tlansuak mi khal a si thei” a ti.\n← Surbung Vanzam tualrawn Onpuai tuah ding Ni an phuang\nCovid 19 Vaccine Dawt Hlan/Hnu ih Na theih tengteng ṭulmi thil Phun 12 →


"Pawngsual tuar" timi thu ah amah Htar Htet Htet rori`n simfiahnak nei | Falam Online Media\nJune 5, 2021 June 5, 2021 Ni Hnem Sung\t0 Comments\nHmun him ah raldo zir rerotu model Htar Htet Htet cu hramlak ah pawngsual a tuar ti`n thuthang a suak ih cuih thu thawn pehpar in Htar Htet Htet cun simfiahnak a nei ih Tlangparmi pawl hmai bal dingih kan tuah tum ṭheu mi hi bansan a cu zo a ti.\nAmahcun “Tisa lam khal siseh thinlung lam khal ka him ko. Keimah thawn pehparmi thuthang a suak tinten keimah le kakiangkap ih um pawl thangsiat tumtu an um ringring”.\n“Mirang ṭong hmangin interview ka nei mi video screenshot tuahin tuizarh sung khan, thuthang diklo tamzet a suak.”\n“Hih hmun ka thlen nak hi thla teel a rei zo ih, cuih tikcucaan sungah suamawknak simlo ṭongkam mawilo lole ṭongsan tivek hman ka tuar hrih lo”.\n“Kakiangkap ih um pawl cu ka uu le nau hrihruai hlir an si ih thinlung thiang neitu an si. Ṭongkam khalin in ṭongsan dahlo hlei ah ningzak theimi copoh sainak tivek hman ah in hmang dah lo.”\n“Cumicu ralkap dundan an thlun ruangah khal a si thei. Hnam le miphun thangsia an ṭih ruangah khal a si thei ih mipa pakhat dinhmun in nuncanmawi an nei ruangah khal a si thei. Nan, a fiang zetmi cu thuthang suahmi vek an si lo ti hi a ciang rori ih khuazing pathian hmai khalah ka tiam ngam. Hivekih thuthang a suak cu tumtah nei in an tuah hrimmi a si. Tlangparmi pawl hmai bal dingih kan tuah tum ṭheu mi hi bansan thlang uh si” a ti.\nHtar Htet Htet cu SAC ralhraang do dingin Tlangpar hriamkai kop hnu ih pholangaw hmaisalam model hminthang a si ih hmun him a thleng hnu, meithal kai phah ih a zukaw mi cu leitlunhuap ah darh in meidia hminthang pawl in cahram ngannak khal ah an hmang rero zo mi a si.\n← Zahthlak zetmi Ministry of Home Affairs sung thu puut darh\nHakha mino 3 thih thu ah zirzoinak nei rero lai →


Ṭukṭak Thuthang - The Chin Times\nThe Chin Times > Blog > Thuthang > Ṭukṭak Thuthang\nChin NewsThutharṬukṭak Thuthang\nTufang Malaysia ram ih Rakhine le Laimi karlak thubuai ah Rakhine Community in thusuah an tuah\nMi tamsawn in kan theih thluh zo bangin, tufang ah Malaysia ram ih um Rakhine mino pawl le Laimi ṭhenkhat pawl karlak ah hroawknak nasa tak a suak. Miphun hmin sal ih an tiawk tikah khat lam khat lam in tuar a na ih tuvekin boruak a sosan vivonak a si. Hi thu thawn pehpar in Malaysia ram ih um\t...\nPosted by The Chin Times April 3, 2020\nChin NewsLawrkhawmThlirnakThutharṬukṭak Thuthang\nBenjamin Sum Sunglawi zetih hmuah an Tum\nMipi thinlung luah khat biktu le mipi thinlung ih nehnak cotu Benjamin Sum cu a ra lai dingmi January 5 (Zarhpi ni) Sunhnu nazi 2 ah suahsemnak lam pan in a hung tlung thlang ding tiah theih a si. A suahsemnak, Lairawn, Kalay/Tahan ah Sunglawi zetih hmuah an tum ti thu kan thei. Chin Pawlpi ih hohanak in hmuah a\t...\nPosted by The Chin Times January 3, 2020\nTui zing, November 28, 2019 ah Myanmar ram ihsi raltlan mipi tamzet cu UNHCR in mithar a la ding tiah ruatin UNHCR office hmai ah an pungkhawm ciamco. Tui zing, zinglam nazi 1AM ah UNHCR office hmai an khat ṭheh zo tiah thuhla theih a si. UNHCR in mithar a la ding timi hi Community pawl in siseh anmah UNCHR\t...\nPosted by The Chin Times November 28, 2019\nJune 4 zan nazi 11:55 pm, Kampung Selarong Batak, Kuala Kedah ahcun kum 7 mi nauhak nute cu a sungkua a simi mi 3 thawn Hari Raya hmang ding ah motor thawn an feh rero lai ah Palik motor pakhat thawn naa zet in an tteih aw, cutikah Kum 7 mi nauhak nute, Nur Qistina Qaisara Abdullah, cu a hmun\t...\nPosted by The Chin Times June 5, 2019\nKaya ramkulh Loikaw khawpi ih thinlung lam dam lonak neitu nu pakhat cun a hrinmi naute thla 8 mi cu hnawm hlonnak ah a hlon hnu ni 3-nak ah thi cia in an sar thu theih a si. Thilcang dan cu Loikaw khawpi Minsuh veng uksuh 9-nak Tiha le Saya San lamzin ton-awknak hmun ih Tirihmingalar lilawn hnuai hnawm hlonnak\t...\nPosted by The Chin Times April 8, 2019\nChin ramkulh ramri khualtlawnnak lamzin a simi Tedim – Rih karlak lamzin cu India in țuanvo la in a cek suak ding tiah Chin ramkulh sipin tlangbawi U Soe Thet in simnak a nei. “Tedim – Rih lamzin project cu India in a sumpai hmangin a cek suak ding, India ramri khalah lilawn a don ding, lamzin a hrek cu\t...\nPosted by The Chin Times April 1, 2019\nBeer dawr ah fala pawl thawn nom cen in beer in rerotu pacang pakhat cu an nu in a hmu ih dawr sungah cun lut tahratin uico hrennak tokham thawn a thawi dan vedio hi mipa pawl hrangah ralrinnak pakhat dinhmun in online ah a lar ciamco. Peru ram khawpi Perupiyanamizung khawpi bar pakhat ih thilthlengmi a si. Angki tlun\t...\nPosted by The Chin Times March 21, 2019\nMr. Yoo hi Club ih a thubuai lawng siloin hlasak thiam pawl ih zahmawh lam hmuhsuamnak thu thawn pehparin wechat khalah a teltu a si. A pasal ih thiltuah dan ruangah lemcang thiam Park Han Byul cu a lemcannak ihsin a suak zik tete. Mipi in a pasal an theih lar lo tikah Media ih title ahkhan Park Han Byul\t...\nMarch 15 ih tlangpar ih lungto ril cun phunhra tlawngta nute a ngah ruangah siizung an fehpi sina’n a hriamhma tuar thei nawn loin tuamhlawm rero a si laiah a nunnak a cem thu Karen ramkulh palik zung lam in an sim. Phunhra tlawngta nute hi Chaihmazaw peng Ping-ne-kung khua ih phunhra tlawngkai kum 16 mi Ma Myint Myint Thu\t...\nPosted by The Chin Times March 16, 2019\nLamzin pakhat ah nunau pakhat cun a tlangvalpa cu nam thawn vei tampi a dawh hnuah thi hrih hlah aw maw tiih a hnam ciamco lai vedio cu online ah nasazet ih a lar ruangah cui nunau cu an kaih ngah tiah theih a si. Mixico ram Hotel La Cascada kiang ih thilcang mi a si. Erick le Sonia cu\t...\nPosted by The Chin Times March 15, 2019


Hagia Sophia tlawng hrangah Orthodox pawl ih riahsiat nak ni ah Catholic pawl thawntangtlang.July 24, 2020 | Radio Veritas Asia\nHagia Sophia tlawng hrangah Orthodox pawl ih riahsiat nak ni ah Catholic pawl thawntangtlang.July 24, 2020\nTurkey ram ih um Orthodox Christian pawl ih Cathedral Biakinn cu mosque (Muslim pawl ih Biakinn) ih an thleng ruangah riahsiat nak ni cu Orthodox pawl in an tuah ih Catholic Bishop pawl khal in an mah vek in an riahsiat thu cu tangtlang in an rak suah.\nHagia Sophia ti mi Orthodox Biakinn cu Turkey ram ah AD 537 kum ah an rak sak ih neta lam ah mosque (Muslim pawl ih Biakinn) ah an rak thleng. Cui hnu lam ah Museum ih an thleng hlan sung an hmang. Asikonain, July 24 ah mosque ah an thlengsal ih Islam pawl ih tlawngkai ninga ih an pathian biaknak cu an rak tuah sal. Curuangah leilungtlun ih um mi Orthodox Christian pawl in July 24 ni cu riahsiat nak Ni ah an nemhnget.\nLeipar ih Biaknak lam hotu pawl vek in Pope Francis khal in Hagia Sophia cu ruat in a riahsiat zet thu a rak sim. Tlawngkai ninga ni khal ah Ameican ram, Chicago khuapi ih Catholic khuapi ih Catholic Bishop le Orthodox Bishop pawl in riahsiat nak capi cu an rak suah tlang.\nAmerican ram ih Catholic Bishop pawlkom pawl khal in Orthodox Christian zate pawl thawn thinnat nak thawn a cozah ih upat nak um lo ruangah an riahsiat thu, Catholic Kawhhranpi pawl khal in nan mah thawn kan um tlang ringring tiah an rak suah. July 10 ah Turkey President Resep Jayyip Erdogon in a sangbik mi thuthennak zung ih mosque (Muslim pawl ih Biakinn) ih ong sal ding ti mi cu lethmat an rak tthu. Defense of Christian pawlkom khal in nisuahnak lam ih Christian malte pawl ci mit dingih thah nak pawl cawl thlang dingah thu an rak suah. Hi mi thuthang cu Aleteia thuthangin kan ngah mi a si. Ca siar tu zate parah lungawi nak tampi kan nei.


Leilungpi Kum Ziat A Si Pei - Chinland Today Media\nLeilungpi Kum Ziat A Si Pei\nJuly 12, 2015 12:48 pm·0 comments\nSalai Ro Nei Cuan\nFrench boruak thiam Georges Louis de Buffon (1707-1788) in Bible thuanthu zoh ta cuang lemlo le Scientists hmuhsuak mi um hranpa cuang loin leilungpi hi kum 75,000 hrawng a si men thei, ti’n raltha takin a zum mi cu a sim ngam mai.\nBuffon in vanboruak ih leilungpi pawl le kan umnak leilungpi hi Arti sungin ar fate an keuh bangin ni tumpi sung ihsin an suak ve, a ti. German khawruat thiam mifim Immanuel Kant (1724-1804) cun nebula timi cu amahte hipnak tha in a hip khawm ih a laita pawl cu arsi ah cang in a lengta pawl cu leilungpi ah an cang, a ti.\nKum 1798 ah French vanlam thiam Pierre Simon de Laplace khalin Immanuel Kant ih sim dan thei cuang loin nebula hin thil dang a hipton thluh ih cu ti’n ra cang suak mi cu a si, a ti ve. German vanlam thiam Carl Fredrich von Weizsacker (b.1912) khal in hiti vek deuh thotho in a simsuak ve. Hiti ih an buaipi vutvonak san cu leilungpi suah kum theih duh deuh ah a si. Belgian vanlam thiam Georges Edouard Lemaitre (1894-19660) in leilungpi hi a thok pek aiin a tum vivo tiah thuk zetin a rak zumfel ngah. Amah in vanboruak ih leilungpi pawl hi, “Van Arti,” ihsin puak kuai darh thluh an si, a ti.\nCumi ihsin tuini ih leilung puak a suahkehnak a si, a ti bet fawn. Russian-American astronomer George Gamow (1904-1968) in hi puak kuai darh theh zumnak hi, “Big Bang,” tiah hmin a sak hmaisabik. Scientists pawl in cuih arsi rual pawl cu ziangtik ah an puak kuai ti kan theih ahcun ziangtik ah an rak komkhawm aw ti kan thei dingih leilungpi kum kan tuat thei ding, an ti fukfi ngam. Hubble in a hmaisabik ah huaisen taktin big bang a thoknak kum cu billion 2 luan zo ahkhan a si, a ti. Cuti a si ahcun leilungpi ih kum hi 2 billions ai in a upa zo tinak a si cu!\nHubble in leilungpi kum zat a rel hnu kum 60 ah big bang kha 15 billions lai a rei zo an ti lala. Midang in 10 billions a si titu le 20 billions a si titu khal an phul nohnoh ve. Billion 15 ti vetu phuaih dang pawl ih sim mi a dik ahcun cumi hlanah 10 billions a rak um zo tinak a si ding, titu khal an bo lo lala. Big Bang tuat cun an bangaw thei lo a si hi. French mithiam Bernard Pilissy in 1570 hrawngah leilungpi ih pianhmang hi ruah, thli le tisuar in tampi a ti danglam zo, a ti.\nCumi a ti danglam theinak dingah cun amalbik kum 6,000 lai a rei zo a țul, a ti. Noah ih tilik khal a cang thei lo tiih a rel ruangah kum 1589 ah an ur that. Himi hnuah Halley le Hutton khal in an buaipi na sa ih leibek khal zo thuah aw țhențhen cu a zohfel tikah billion hrek cu a si zo, an ti fang lai. New Zealander Ernest Rutherford (1871-1937) cun radioactive in kum a țuat tikah ziangvek thil khal a kum ih hrek tiang lawng a theithei, a ti. Ţong dang in kan sim a sile thil pakhat ih a kum hrek lawng a thei ih a dang kum hrek a theithei lo, tinak a si. Cuih radioactive cun lungto ih a cahnak thazang (uranium) cu 4.5 billions a si a tiih thorium cu 14 billions a ti thung. American mithiam sang, Bertram Borden Boltwood (1870-1927) in lungto ah uranium timi a um ahcun leilungpi kum kan țuat thei ding a ti ve.\nCuih lungto ahcun dat cangtertu isotope timi atom fate takte a um ih cumi kum kan kom khawm tikah lungto ih kum cu in sim thei, a ti. Lungto lawng siloin khuahlan ruhro, canyon le thingkung hlun pawl kum khal in an țuat thotho. Tu laiah lungto kum 1 billion ti zo cu olsam tein hmuh mai theih a si ih, 1931 ah lungto 2 billions ti zo an hmuh hnuah kum 3.8 billions a ti zo mi an hmu lala zo, ti a si. Himi hnu an hawl sal hnuah leitlun ih lungto upabik, reibik le tarbik an hmuh suak mi cu 4.03 billions a ti zo, ti a si. Himi hi lungto upabik an hmuh suak theimi lawng a si ih, a hlanah tlang puak kuai in tampi a zupralter zo ding ti khal cu an sim ngam hrih lai. Hih lungto pawl ihsin kan leilungpi ih kum an țuat tikah Scientist pawl in leilungpi hi kum 4.6 billions a si zo, an ti.\nMI Hmuahhmuah Hiptu Bible\nPathian Thu Bible Thilti Theizia


Mipi in kan theih ṭul mi MP Hnaṭuan, Sinak le Thil Ti Theinak | Falam Online Media\nHlutdaw hi Pyidaungsuh Hlutdaw le Pyine Hlutdaw tin phun 2 in kan zoh pei\nPyidaungsuh Hlutdaw cu Pyituh Hlutdaw le Amyota Hlutdaw pahnih kom ih dinmi a si. Rampi huap hrangah Daan tuahtu bupi a si. Pyituh Hlutdaw hi kum 25 kim cun ṭuan theih a si ih Amyota Hlutdaw cu kum 30 kim a ṭul. Pyine Hlutdaw khal kum 25 kim cun ṭuan theih a si. Hlutdaw Palai pawl ih an ṭuanvo tumbik cu Daan tuah hi a si.\nPyine Hlutdaw Palai thu thawn pehpar in kan zoh hmaisa pei\nPyine Hlutdaw hi palai 24 in din a si ih Peng pakhat ah palai 2 ciar thlah ding a si ih palai 18 an suak ding. Cule ralkap palai 6 an tel ve ding. Mipi in 18 kan hril dingih hril loin anmahte ra tel pawl ralkap palai 6 thawn 24 an si ding.\nPyine Hlutdaw ih Daan tuah theinak cu 2008 Daanhrampi caang 188 ah hitin a um.\nPyine Hlutdaw in 2008 Daanhrampi schedule 2-nak vekin Ramkulh huap in siseh, hmun pakhat huap in siseh Daan a tuah thei ti a si. (USDP cozah san 2015 ah himi Schedule hi tampi an bet) Pyine Hlutdaw ih tuah theimi pawl kha bikhiah cia thluh a si. Ramkulh huap in Daan a tuah thei lengah ramkulh sung ih hmun pakhat hrang khal Daan a tuah thei. Hmun pakhat hrang timi cu Falam peng hrang lawngah Daan a tuahsak thei ih Khawte pakhat hrang lawng khalah a tuah thei tinak a si.\nPyine Hlutdaw palai pawl ih an ṭuanvo cu –\n-Daanhrampi le hmang laimi Daan pawl kilkhawi ding\n-Rampi thawn a pehpar awmi thuthup pawl kilkhawi ding.\n-Hlutdaw ih thunlutmi Daan a hran pawl/thuburmi pawl thawn pehpar in thu a rel tikah mipi hlawknak kha thupi ah a ret ding\n-Rammi pawl ih covo an ngah theinak kha thupi in a ṭuan ding\n-Hrilfung hmun hrang le rampi ṭhansonak hrangah Daanhrampi kalh loin a pehparmi thuneituzung lam pawl thawn siseh, thuneitu pawl thawn siseh peh aw ton in hnaṭuan ding\n-Hrinfung hmun mipi pawl hnen ah hlutdaw ih tonteh pawl a simfing ding\n-Hrilfung hmun mipi ih simmi pawl thawn pehpar in hlutdaw ah thusuhnak a tuah ding\n-Hlutdaw ih pekmi a dang hnaṭuan pawl a ṭuan ding.\nPyine Hlutdaw palai pawl ih thil ti theinak pawl cu –\n-Daanhrampi thawn rem aw in Daan a hran pawl a thulut ding\n-Hlutdaw hotu siannak vekin thu bur le thu suhnak a tuah ding\n-Hlutdaw ih a relmi thawn pehpar in a pehparmi ramkulh dinhmun zung lam le zung upa pawl hnen ihsin thu a theih duhmi pawl a sut thei, a rel thei ih thuhla a la thei\n-Daanhrampi le ramkulh hlutdaw daan thawn rem aw in zalen zet in thu rel thei in hrilfung a pe thei\n-Hlutdaw Ta-ba-pa-dih ah siseh, hlutdaw hotu ah seseh, hlutdaw hotu sangtu ah siseh hriltlin thei a si ih cawh a duh cun cawlh theinak khal a nei\n-Hlutdaw ih dinmi pawlkom ah a tel thei ih cawlh a duh cun a cawl thei\n-Hlutdaw palai sinak khalin a cawl thei\n-Hlutdaw thurelnak ah mipi pawl in ra zingzoi (zoh) dingin Hlutdaw hotu siannak in mi a sawm thei.\nCupawl cu Ramkulh Hlutdaw palai pawl ih ṭuanvo le thil ti theinak pawl an si.\nHlutdaw palai pawl in a tanglam nunzia le ziafel (sikaan) an thlun ding.\n-Ramdinkhawm ṭhenṭhek lo dingin, ramhrin miphun rualremnak ṭhenṭhek lo dingin, thuneihnak hnget dingin thlun ih kilkhawi ding.\n-Daanhrampi, hlutdaw daan le hmang laimi Daan pawl thlun ih kilkhawi ding.\n-Hlutdaw palai sinak vekih pekmi hnaṭuan pawl le thuneihnak pawl kha dik loin mai bulpak hrang hawlnak, eiruk hawlnak le ṭihtheihnak pawl hrangah hmang lo ding.\n-Hlutdaw palai sinak thawn remaw in umdan, ṭongdan thiam ding.\n-Hlutdaw palai hnaṭuan kha felfai zetin a ṭuan ding.\nHlutdaw palai ih ngah theimi le canvo pawl cu a tanglam vekin an si\n-Hlutdaw le hlutdaw committee pawl hnen ih a simmi thuhla thawn pehpar in hlutdaw Daan siar lo, Daan dang ih mawh peknak ihsin awlh a si ding.\n-Bikhiahmi lawm man, khualtlawn man, nihlawh man le a dang man pawl a ngah ding.\n-Hlutdaw meeting a kai lai ah ahlan in Hlutdaw hotu siannak a um lo a si ahcun Kaih thei an si lo, thuṭhen zung in theihpitu dingih kawh ding khalah awlh a si ding.\n-Hlutdaw committee meeting pakhatkhat a kai lai ah hotu siannak a um lo a si ahcun Kaih thei a si lo.\n-Sualnak pakhatkhat ruangih kaih a si hman ah hlutdaw hotu siannak thawn mawh pek a si hlan cu hlutdaw meeting a kai thei.\n-Hlutdaw palai in a hrilfung hmun ih bial a fang tikah amahte in a ṭulmi a timtuah ih bawm ṭul a si ahcun thuneitu hnen ah a sim thei ih hminnak hrang thlun ṭul a si khal le thuneitu hnen ah a dil thei.\n-Cule ramdinkhawm hlutdaw ih pekmi kum tin ṭhansonak budget khal hrilfung hmun mipi thawn relkhawm in bikhiah pekmi an hmang thei.\nSalai Thawngpi (Ramthlo)\n← Zahmawh thu ah Conor McGregor Mualpho\n31.4 million kyat Bawmnak dongtu Benjamin Sum in Lungawithu Sim →\nFalam – SAC ralhraang kut tuar in mipakhat nunnak liam, Hriamtuar amalbik 2 an um\nAugust 10, 2021 August 18, 2021 Ni Hnem Sung 0


Suu Kyi, Sakai Peace, Taiwan Red Cross\nSakai Remdaih Sunlawihnak Suu Kyi Le Taiwan Red Cross In Ngah\nOctober 16, 2012 8:44 am·0 comments\nA vei thumnak Sakai Remdaih sunlawihnak lawmman cu Aung San Suu Kyi le Taiwan Red Cross Organization pawl hnenah hlan an si ding. Suu Kyi in kan ram mipi zalennak hrang a sual ih hruaitu pitling a sinak ruangah a ngah dingih, Taiwan Red Cross Organization vethung cun 2011 ih Japan rampi Tsunami ninghang tuartu pawl Asia ram ihsi bawmtu tambik le thawhbur thawh tambik an sinak ihsin an ngah ding. An lawmman pek ni ah Suu Kyi cu a telthei lo ding.\nHi cawimawinak hi Sakai a cozah ih pek mi a siih. Remdaihnak hrangih ṭuantu mimal le pawlkom pawl ih hnaṭuan dan ih zoh in an pek mi a si. Tu an pek dingmi hi a vei thumnak lawng a si laiih Asahi Shimbun Co. pawl ih bawmnak ihsin an pek mi a si.\nEncouragement Prize (Forhfialtu Lawmman) khal an pe ih tuikum hrangah cun Tomo Matsui, kum 59 mi nauhak pawl cabu ngantu pa an pe ding.\nSakai khawpi hi khuahlan China Ming Dynasty (1368-1644) kum lai hrawng ih rak din mi a siih Spanish le Protuguese sumtuah tu pawl ih rak din mi khawpi a si. 2008 ihsin hi remdaih sunlawinak lawmman hi an tuah thok ih kumhnih veikhat an hril.\nHi sunlawihnak lawmman hi Oct.25 ah Sakai Municipal Worker’s Welfare Center (Sun Sṭuare Sakai) tlailam 2:30 ih pek ding mi a si.\nPi Suu Kyi In Japan Ram Tlawng Tum\nDar Forth Ih Economic Forum Ah U So Tein A Tel Ding\nNew Zealand Le Kawlram Pehtlaihawknak Nei Thok\nJapan Ram A Tlawnlai Ih Kawlram Thu Pi Suu Kyi Ih A Relmi


Porh awknak - Hre Mang\nWELCOME TO MY PAGE > Thucang Hril mi le Bible bungcang hrekhat pawl > \nPorh awknak: Sual Tto-bul\nPorh awknak cu thinlungput/mizia asi ih tongkam, ruahnak/suangtuahnak, tuahnak, mitmeng ah a lang thei:\nI deserve more than this?\nVuivainak: Hi hnakih tam ka phu, ka phu tawk ka ngah o;\nKa phu tawk, upatnak, cawimawinak, faknak, sumpai, lennak, sinak, hnatuan, bawmtu, hminthatnak, tvp. Ka ngah lo tiah vui hram nak hi PORH awknak thinlung ihsin a suak mi asi.\nZiang a hring suak theu? Eiruk nak, thuphan per nak, rukruk nak, mi thangsiatnak, huatnak, lamtang tuah awknak, dik lo in ngahnak, thleidan neihnak,\nMidang hnakin ka tha deuh:\nMidang hnakin ka tha deuh, ka fim deuh, ka ruahnak hi midang ruahnak hnakin a tha deuh, curuangah midang pawl cu ka thu ngai ding an si, midang tuahmi vek sualnak ka tuah ve lo, kei cu ka tha, annnih cu an sual, mi tha lo an si, an ruahnak vek ruahnak tha lo ka nei ve lo. Pathian in thlawsuah ipek hlei ce. Annih vek mi tha lo ka si ve lo.\nNahsiknak/hamtamnak: Kan duhmi midang in an ngah tikah lungawi thei lonak, keimah ka tlak bik, ka tha bik, Pathian in thlawsuah ipe bik, bikbik, sawn sawn sawn, deuhdeuh, deuh, deuh, …. Ruangah keimah in ka duh mi hi midang khalin in lungkimpi dingmi asi. Midang thlawh comi lungawi pi thei lonak, upat tlak mi upat thei lonak, dodal awknak, iksik awknak, halhsik awknak, sawisel awknak, phiar awknak, mai dinhmun ah lungawi tawk lonak,\nMi thangsiatnak/relsiatnak: Midang mithmuh/theih ah midang hnakin tha deuh, thasawn, thianghlim sawn vekin lang duh tikah, midang siatnak khal rel asi theu, cutikah kan rel mi hnakin tha deuh, kan rel mi pawl vek siatnak nei ve loin ruat awknak a suahter\nMi huatnak: Mi porh aw pawl huatnak: Mere Christianity, C.S. Lewis, “Porh awknak kan neih tam poh le midang porh awknak kan hua sinsin.”\nKa dik ringring: Porh awknak cun mah le mah mawh in a thei aw thei dah lo, midang a mawhsiat ringring, kan mawhnak, sualnak in thei tu kan hua.\nRukruknak/thuphan pernak: Porh awknak cun midang hnakin tha le nei deuh in a theih awk laifangah milai duhthusam vek a tlamtlin thei lo tikah, rukruknak, thuphan pernak a suah ter. “Ka neihmi ka hlawh suak mi hi kan ngah dingmi ti ah kan ruahmi hnakin a mal tikah ruk, Pathian in in pekmi hnakih tam sinsin kan duh tikah rukruk nak ei ruk nak, thuphan per nak pawl a suah ter.\nNulepa hawm thawh awknak: Porh awknak cun nupa hawm thawh awknak a suahter; ka hrangah ka nupi/pasal pawm lai hnakin tha deuhdeu, mawideuh, fel deuh nei tlak ka sinan ti ah\nThinheng awl/rel hua: Mah le mah duh dawk tuk tikah, midang in in rel tikah kan tuar thei lo, dik in kan thei aw aw ih midang rel dingci ah kan ruat aw lo.\nPathian tumtah mi hnakin milai duhnak thupit ter sawn: Kan thinlung cu kanmah milai duhnak in a luah khat tikah Pathian duhnak Thlarau Thianghlim in zumtu pawl thinlung sungah a langter mi hnak in kanmai duhnak kan ngai pawimawh sawn.\nBible bungcang tthenkaht pawl:\nJames 4:6…………. Ca Thianghlim in a ti bangtuk in, “Pathian in mi puarthau a do ih lungnemmi a zaangfah a si.4:6 Thufim 3:34\nProverbs 6:16-17 Bawipa in a huat mi thil paruk a um, A fih mi thil pasarih a um. Puarthau mithmai, thuphan pertu lei, misual lo a thattu kut, sualralnak lawng khuakhangtu thinlung, thilsual tuah dingah a khul a rangtu ke, thuphan per tahrat in thu theihpitu sinak, unau pawl lakih harsatnak a suahpi ṭheutu pa, Hi pawl hi Bawipa ih fih mi an si.\nProverbs 8:13 Bawipa ṭihzah cu sualnak huat khi a si. Hngalnak le puarthaunak, sualnak lamzin le a dik lo mi ṭongkam ka hua.\nProverbs 11:2 porh awmi pawl cun hmuhsuamnak an tong ding, Curuangah tangdor ih um a ṭha deuh.\nProverbs 13:10 10Puarthaunak cun harsatnak lawng a suahter; Mi dang ruahnak thuron cu fimdeuhnak a si.\nProverbs 16:5 Bawipa in mi hngalhngawng pawl cu a hua; Cuvek pawl cu hremnak in a luatter lo ding.\nProverbs 16:18 (NKJV) 18Hngalnak in siatralnak a thlenter; Porh awknak in ṭumsuknak ah mi a hruai.\nProverbs 29:23 Puarthau hngalhngawnnak hin siatralnak ah a lo thlenter ding; Asinain tangdorte ih na um ahcun mi ih upat na co ding.\nMatthew 23:12 Zokhal amah le amah a tum awtertu cu ṭhum a si ding ih mi hnuai ih a dormi cu cawisan a si ding.\nLuke 18:14 Fiangtein ka lo sim: Farasi mi pa si loin siahkhongtu pa sawn kha innih a tlun tikah Pathian hmaiah thuding cotu a si. Ziangah tile zokhal amah le amah a khaisaang awtu cu namthlak a si ding ih tangdortu cu khaisaan a si ding,” tiah a ti.\nMark 7:21-23 Ziangah tile ṭhatlonak a tuahtertu ruahnak ṭha lo pawl cu minung sunglam ihsin a suakmi an si: nupa sualnak, rukruk, mithah, 22ṭaangṭawm sualnak, duhham, thil siava dangdang tuah, mibum, a mawi lo zetmi thilsual tuah, iksiik, misimsiat, puarthau le aat-thlakza thil tuahnak, 23hi thil siava pawl hi minung thinlung sung ihsin a suakmi an si ih hi pawl hin mi an baalter a si,” tiah a ti.\nRomans 1:30 (NKJV, 30pakhat le pakhat an relsia aw. Pathian mitkem zawng in an nung, an hngal, an puarthau, anmah le anmah an porh aw, ṭhat lonak tuah dingah lamzin a phunphun an hawl, an nu le an pa thu an ngai lo;\n2 Timothy 3:2 (NKJV), 2Mi tampi an tirh a fak ding, an hamṭam dingih an hngal an puarthau ding. Mi an hmuhsuam ding, an nu le an pa ih thu khal an el ding, lungawi hna an thiam lo ding ih biaknak khal ziangah an siar lo ding\nColossians 3:23 (NKJV), 23Ziang hmuahhmuah nan tuah tinkim ah milai hrangah si loin Bawipa hrangah kan ṭuan ti thinlung nei in nan thinlung taktein ṭuan uh\nObadiah 1:3-4 (NKJV). 3Na hngalnak in a lo bum ngah zo. Lungpuk sungah na um ih, Hmun saangzet ih na um ruangah na thinlung cun, ‘Zoso i dir thla theitu ding?’ tiah na ti. 4Muvanlai bangin vansaangzet ah zuang in na bu cu arsi lakah sak hman awla, Ka lo dir thla thotho ding,” tiah Bawipa in a ti.\n2 Chronicles 26:1 (NKJV) 1Judah mi in Amaziah ih fapa, kum hleiruk ti, Uzziah cu a pa ai ih siangpahrang ṭuan dingah an hriil. 2A pa Amaziah thih hnuah Uzziah in Elath khua a la sal ih a rem.\n2 Chronicles 26:3 (NKJV) 3Uzziah cu kum hleiruk a ti ah siangpahrang a cang ih Jerusalem ihsin kum sawmnga le kum hnih sung a uk. A nu cu Jerusalem khuami Jekoliah a si. 4A pa ih nunzia thlun in Bawipa ih hmaiah thilṭha a tuah ih Bawipa ih lung a awiter. 5Uzziah cu Zekhariah in Bawipa ṭihzah upat dingah a zirh ih Zekhariah a damsung ah cun Bawipa ih hna felzetin a ṭuan. Curuangah Bawipa in mal a sawm a si.\n2 Chronicles 26:7 (NKJV). 6Cule Uzziah in Filistin ram a do. Gath, Jamnia le Ashdod khua pawl kulhnak ralhruang a bal ṭheh ih Ashdod kiangkap le Filistin ram hmun dangdangah ralhruang ih kulhmi khua tampi a dinter. 7Pathian bomnak in Filistin mi, Gurbaal ih um Arab mi le Meun mi pawl a neh. 8Ammon mi in Uzziah hnenah siah an pek. Uzziah cu a cakzet ih Izipt ram tiangin a hmin a thang\n2 Chronicles 26:15-16 (NKJV) 15Jerusalem khua ralvennak innsanghlei le ralhruang kiil in conkiang le lungherhden saitu le lungto tumpipi sai theitu pawl ih an hman dingah hriamnam tuah thiamtu pawl in thilthuam a phunphun an tuah. Uzziah hmin cu khuazakip ah a thang; Pathian bomnak nasa zetin a ngah ruangah a cak ngaingai. (A Hngal Ruangah A Tuar ) 16Asinain siangpahrang Uzziah cu a rung cah ngaingai tikah mi hngalzet ah a cang ih cumicun a dirhthlak a si. Bawipa a Pathian a dodal ruangah Biakinn sungah feh tahratin rimhmui urnak biakṭheng ah rimhmui a ur\n2 Chronicles 26:20-21 (NKJV) 20Azariah le puithiam dang pawl cun tuksum in siangpahrang bawipa ih cal cu cat loin an zoh ih cuih hnuah Biakinn ihsin tlan dingah an dawisuak. Cule Pathian in a hrem ruangah amah khal zamrangte in leengah a suak duh.\n21A nunsung hmuahhmuah a phar ruangah siangpahrang Uzziah cu mithiang lo ah a cang. Biakinn sungah a lut thei nawn lo ih a innsung lawngah a um; a hnaṭuan hmuahhmuah cu an sawng ih a fapa Jotham in ram a uk.\n1 Corinthians 13:4 (NKJV) 4Duhdawtnak cu a thin a sau ih mi zaangfah a thiam; duhdawtnak cu mi a iksiik lo, tluang a khawng lo ih a puarthau fawn lo\nProverbs 13:10 (NKJV) 10Puarthaunak cun harsatnak lawng a suahter; Mi dang ruahnak thuron cu fimdeuhnak a si.\n1 Peter 5:6 (NKJV), Curuangah a cakmi Pathian ih kut hnuai ah tangdorte in um uhla amah in caan a kim a ti tikah a lo khaisaang leh ding\nPsalm 101:5 " 5A rualpi thupte in a relsiatu cu Keimah in ka siatsuah ding. Mi hngal le mi puarthau cu Ka zoh meen lo ding.\nPsalm 12:3 . 3Maw Bawipa, a porh-aw reromi lei pawl cu hlep awla, Tluang a khawng reromi kaa pawl cu phit aw.\nPsalm 138:6. Bawipa cu a saang bikah a um nain mi nauta pawlih zawn a ruat. A mithmuhnak ihsin mi puarthau an relh thei lo.\nIn Proverbs 6:16-17" 19 Bawipa in a huat mi thil paruk a um, A fih mi thil pasarih a um. Puarthau mithmai, thuphan pertu lei, misual lo a thattu kut, sualralnak lawng khuakhangtu thinlung, thilsual tuah dingah a khul a rangtu ke, thuphan per tahrat in thu theihpitu sinak, unau pawl lakih harsatnak a suahpi ṭheutu pa, Hi pawl hi Bawipa ih fih mi an si.\nProverbs 29:23 23Puarthau hngalhngawnnak hin siatralnak ah a lo thlenter ding; Asinain tangdorte ih na um ahcun mi ih upat na co ding.\nProverbs 16:18 . 18Hngalnak in siatralnak a thlenter; Porh awknak in ṭumsuknak ah mi a hruai.\nDaniel 4:37b says,." 37“Atu-ah cun keimah Nebuchadnezzar in vancung siangpahrang ka cawimawi, ka upat ih ka sunloih fawn a si. A tuahmi hmuahhmuah cu a ding le a dikmi an si ih puarthau zetih thil a tuahtu cu a ṭhum a si,” tiah siangpahrang in a ti.\nProverbs 11:2 . 2Fimnak, ruahnak ṭha le thudik simmi theih theinak na neih theinak dingah a lo bawm theitu ding thufim a um a si.\nLuke 1:51 KJV 51A baan thacak a hawi ih mi puarthau pawl cu an tumtahnak thawn a ṭhekdarh ṭheh.\n1 Pet 5:5 KJV 5Cubangtuk thothoin nannih mino deuh pawl in kum upa deuh pawlih thu kha nan ngai pei. Nan zatein tangdornak thawn thuam aw uhla pakhat le pakhat bawm aw uh. Ziangah tile Ca Thianghlim in, “Mi hngal pawl cu Pathian in a dodal ih tangdormi cu mithmai ṭha a pek a si,” *5:5 Thufim 3:34; Mat 23:12; Luk 14:11. tiah a ti\nPhil 2:5. 5Nan thinlung put daan cu Khrih Jesuh ih thinlung put daan vekin siseh. 6Khrih cu Pathian sinak a nei ringring; Asinain Pathian bang dingah hranhram in a tum dah lo. 7Cu ai-ah, Amah ih lungtho tein, a sinak hmuahhmuah a taansan ih, hnen-um sinak la tahratin, Minung ah a cang ih minung pianzia in a piang. 8Tangdornak thinlung a nei ih, Pathian thu thlun in, Thinglamtah thihnak tiangin a tuar.\nPhil 2:9 9Curuangah a saang bik hmunah Pathian in a cawisaang ih, Hmin hmuahhmuah lakih cungnung bik hmin a pek.\n2 Tim 3:2 KJV " 2Mi tampi an tirh a fak ding, an hamṭam dingih an hngal an puarthau ding. Mi an hmuhsuam ding, an nu le an pa ih thu khal an el ding, lungawi hna an thiam lo ding ih biaknak khal ziangah an siar lo ding\n1 Tim 3:6 KJV." Zumnak lamah lungthleng pekte a si lo ding; culo ahcun a zum aw sual pang ding ih Satan cu hnon a rak ton vekin anih khal hnon a tong ve pang ding.\n2 Tim 3:4 KJV;" 4Mi zuarthlai le mi phiarhmang an si ding ih helhlong ih a nungmi an si ding; an uang aw hngialhngial ding ih Pathian hnakin an tisa nomnak an duh sawn ding\nLuke 3:8 KJV ". Nan sualnak nan sir awk ahcun nan thil tuahmi in langter uh. Abraham kha kan pu a si pam tiah ti rero hlah uh. Fiangtein ka lo sim: Pathian in hi lungto hman hi Abraham ih tesinfa ah a cangter thei a si.\nJames 1:10 KJV 0Cule a lianmi Khristian unau kha mi farahih a can a sile a lung awi thotho seh. Ziangah tile milian pawl cu hramlak pangpar bangin an ziam ding\nPsa 10:2 KJV." 2Mi ṭha lo pawl an puarthau ih Mi farah pawl an neh-nen, an hrem. Anmah ih kam ciami thang ah awk-aw hram hai seh.\nPsa 10:4 KJV." 4Mi ṭha lo in Bawipa cu zianghman ah a siar lo, “Pathian cun i hmu zik lo,” tiah puarthau in a ti. A ruahnak hmuahhmuah ah, “Pathian a um lo,” tihi a si.\nPsa 59:12 KJV." 12An hmur ah sualnak a um; An ṭongkam cu sual ṭongkam a si. An puarthaunak ah cun awk-aw haiseh. Mi an cam ih thuphan an per ruangah,\nProv 13:10 10Puarthaunak cun harsatnak lawng a suahter; Mi dang ruahnak thuron cu fimdeuhnak a si.\n(Lev 26:19 19Nan puarthau ringringnak cu ka balkiak thluh ding; nan tlun ih van cu thir bangtuk in ka hakter ding ih nan hnuai ih leilung cu daar bangtuk in ka ruhter ding\nPsa 31:20 20Na thladem hnuai ah himte in na ret hai, Mi phiarnak ihsin an luat. Na puuk sungah hnangamte in na thup hai, An ral pawlih hmuhsuamnak in an luat a si.\nProv 14:3 KJV 3Mi aa hngal in tamtuk an ṭong ih, Mifim pa ih ṭongkam in amah kha a humhim.\nProv 16:18 18Hngalnak in siatralnak a thlenter; Porh awknak in ṭumsuknak ah mi a hruai.


Chin Mi Pawl Ih Kan Ngai Poimawh Mi ṬONGFANG Pa (5) - Chinland Today Media\nJune 23, 2015 12:37 pm·0 comments\nChin mi hi mi malte, ba rawh zat lo te kan si tiin kan pupa pawl in an rak ti ringring. Cumi pawl cu thisen peh unau kan si titla in kan rel aw culci ṭheu.\nKan umnak ram pi ih fellonak le ṭhatlonak zar rak co ban vein kan ni Chin mi khalin huat mi le ngai thei remrem lo mi TONGFANG mallai cu kan nei. Tamzet cu a um ko ding nan cumi lak ihsin TONGFANG (5) te tiih keimai ka hmuh ton mi te hi tarlang ka duh.\nHi ṬONGFANG a um veten daite ih um thei lo, Ui meikang an rel bangih suup theilo Chin upa, mino tampi pawl an um. An ngai poimawhnak khal a ruang cu a um rori ti a fiang.\n1) NO THAN KAP\nPu No Than Kap ti vete in, Chin mi pawl ukthluh tu tivek ih rak ruat tu khal an rak um. CNF/A ti siatsuahtu, mi bum hmang, thuphan per, fala duh, hrokhawl tivek in a se zawng ih rak ruattu Chin mi tamzet khal an um ti cu a thuhla ngannak ih comment mi pawl ihsin a hmuh theih.\nPu No Than Kap hi ziang a va si khalle Chin mi hruaitu upa, kan ARSi rori a siih a tling ruangah Chin mi upa pawl le mino pawl ih thlarua a tham ban ticu a fiang rori a si.\nA feh rero laimi Chin santhuanthu ih malh theihlo ding mi Ro, Dohthlengnak thisen, Chin mi pawl hnen ih tuhluttu lole, sulsutu PA pakhat cu asilo tiin kan ti thei hrimhrim lo ding. Curuangah a hmin hi kan ngai poimawh bik mi pakhat cu a si.\nPengṭhen hrek khat pawl in himi TONGFANG lole cafang an hmuh le veten, zuunphir thawn poksuak ih mi kap man tla an um ding ti khawp in rak tuarna tla an um lai ti, an thuhla pawl comment ihsi a lang fiang zet.\nAn thuanthu a thim le sen karlak ah a rang mal tete khal a um ko ding. An mah ruangah thisen a suak, kan neih rosiah kan cemral.. riahsiatnak burh cawk lo le caam riam cawk lo an parih burh ciamco duhtu khal an um ko ding.\nCNF/A pawl hi ziangvek a va si khalle kan Chin mi, kan hmel hmang in khaitu pawlkom pakhat cu a silo tiin kan el theilo a si. An rim dangdang pawl lakah an par sun ih rim thaw khi theihthiam pi ding hi mipi pawl ih mawhphurhnak a si ve. Curuangah kan ngai poimawh mi pakhat cu an si rori ti a fiang a si.\nZuk hi zoti theihlo mi Australia ram ih thleng mi zuk a si.\nzuk ; abc\nDeuhsawhnak menmen, ram dang fehtu pawl, thuphan lawnglawng rel, mi fel ngaingai khal um lo..tvp ih, mipi titi mi pawl theilo tu cu Chin mi ah an um nawn lo ding, ti khawp in kan Chin santhuanthu a luah neh. A poi ti ding maw, lungawi um ti ding khal relthiam harsa khawp in a um.\nREFUGEE ti ruangah mi hel pawl le mi zuva, sabah, thuphan hlir relih um ding vek ih rak ruattu pawl khalin diknak tampi an nei.\nChin mi pawl Pathian ih thlawsuah in peknak zawn a si tiih rak pom rem thiamtu kal an um. REFUGEE timi um lo sehla tui dinhmun khal kan thleng lo ding tiih rak thlirthiamtu pawl an tam.\nREFUGEE ruag ih ramleng suak pawl in Ramhrang an ṭuannak pawl zoh tikah REFUGEE timi ṬONGFANG hin Chin mi santhuanthu a thlenglo tiih el theitu an um pei maw!!!. Hitluk kan ngai thupi mi ṭongfang hi aw!!\n4) RAM DANG (USA, AUST, DEN, CAN…)\nRam dang thleng hmuahhmuah milian, mifim, cathiam, thil tithei le a ziang kim titheitu ih rak ruattu an va tamtak em!!tiih au ruangro caktu Chin mi upa le lungfim an tam zet ding a zum um. Chin mi pawl ih titi titam tertu bik le kan nunphung, kan ṭong, kan nunzia thleng danglam tu a si ve ta mio si!!\nRAM DANG thleng ta poh men ruangah Chin ram khawpi, Falam lole Hakha, Thantlang ih um mi pawl tluklotu ziang maw tizat an um ti hi hngilh lo hram a tha. Ram dang ah um in nitin suntin zantin leitlun hi ziang ngai cekci ha maw a si! tiih a mumal theilo hi an tam.\nSumpai hawl rero nan a hman dan thiamlo khal an tam. Khawpi sungah um ve nan khawpi sungih thil um mi hmang thiam lo khal siar cawk lo Chin mi an um.\nCu mi rualrual in RAM DANG ruangah fimnak phun zakim, thiamnak phunphun, nunphung dang tiang in kan Chin mino, ṭhangthar pawl in an lak rero. Thlengdanglamnak in tuahtu, hi RAM DANG hi hmang thiam lotu hrang ah thihnak a si laiah nunnak zalam tluan in ti tleutu ih hmang khal an tam.\nRAM DANG ti sal veten mitthli thawn, famdai cangtu, duhlai ṭang then tu pawl khal in an mitthli le zuun ngai thawn caan an hmang ve. Chin mi hnathlam ahcun RAM DANG timi in hmun ram a rak co ve hrimhrim cu a si.\n5) PATHIAN THU\nSantiluan ih a luan pi mi tu lai Social network, FB, Viber, WhatsApp …tvp ih lairil kaituk pakhat cu Pathian thu hi a si. Chin mi pawl in Pathian kan duh hleice cuang ah ruat sehla, a lungawi um lam cu a si ko!\nAsinan Pathian thu ti men ih rak thlarau lehluan tuk mi pawl hi Chin mi pawl ah kan tam. PATHIAN THU tive ten, a ziang vek rau khal sisehla rak luangliam hluahhlo mai tla kan tam. A raang maw a dum tikhal hliah theilo khawp ih rau hi kan rak tam zet.\nChin mi lakih Pathian thu zirhtu le Pathian thu zirsang pawlih an zirh mi le an theih mi pawl, mai tappi kawm le mai inn pi tual hman lan thei fangfang, rongbawltu pawl in a diklo, nan rau lo tivek ih rak rel tu an tam. Chin mi ahcun a lar ce maw si ti ding khawp a si.\nRau ta pohpoh kan uar ih Pathian thu hmuahhmuah hi rau thluh cu a rak si lemlo a si hmang, tu nitiang Chin mi pawl Pathian kan duhtuk ruangah kan ṭhenaw darh thluh cu a si hi!!!! Curuangah Pathian thu cu Chin mi pawl ih ngaipoimawh bik mi pakhatnak a si.\nNitin Kan Ṭong A Thi Ve Maw?\nIn Memory of Lt.Col. Hrang Thio (64 Anniversary)


North Korea in Rocket Kahsuak A Tum Sal Ta - Chinland Today Media\nNorth Korea in Rocket Kahsuak A Tum Sal Ta\nDecember 5, 2012 9:55 pm·0 comments\nNorth Korea Cozah cun leitlun ram dangdang ih mawhthluk leh sawisel nak ngaithlak sak duhcuanglo in tuithla ni 10 ihsi ni 22 karlak ah vansang hlapi kapban rocket kahsuak a tumsal thu a puangih, North Korea hi daanlo vekin Nuclear ralthuam tuahsuak ih puhmi a si ruangah ram dangdang in hremnak an pek laimi a si.\nUN theihpi nakih thutiamkan a tuahmi vansang hlapi kapban ralthuam test kapsuak nawnlo dingih thutiam kam a tuah hnu khalah North Korea hin tuikum April thla khalah vansang rocket a rak kapsuak zoih khakha a mahcun vansang pârih satellite hun rettu ding tiah a tinan a kahsuak hnu reilo ta ah a tla salih, a thil tumtah mi hlawhtlinglo hman sehla a thil timi hi leitlun ram dangdang pawlcun an mawhthluk zet.\nTui thla ni 10 ihsi 22 karlak ih kahsuaksal a tum mi khalhi a ram In hnen leh ram dangdang hremnak a pe laitu pawl hrinhro nakih zum a siih, a kapsuak sal taktak a si ah cun ram dangdangih mawhthluk nazet a tuar dingah zum a si.\nChina Cozah in An Ralkap Pawl Lawng Kappil Ding in Thu A Pe\nChina Cozah cun an ram In hnen pawlthawi an cuhawkmi tikulh South China Sea tipi kilhim tu dingih lawng ralkap a retmi pawlcu an ramih an salmicin tipi parih lawngdang vakvai an hmuh micu a sungih thilri leh an dimhmun zohfiang sakih cek dingih thu a pe ih, a ttul a si ah cun kappil mai dingih thu a pe.\nPhillipines, Vietman, Brunei, Malaysia leh Taiwan pawl thawi an cuh awkmi South China Sea ah hin China Cozah cun ralthuam tha zetzet thawi thuammi lawng ralkap tamzet a retih, himi pawlin an ram cinih an salmi tipi parih mram danglawng an hmuhmi pawlcu thiarfihlim aw dingih an simdingih an duhlo a silen kahpil sak dingin Cozah in thu a suah, China Daily News in an tarlang nakah himi thuhi hnakum January ni 1 ihsi hmanthok a siding tiah an tarlang.\nPhillipines Cozah cun China thusuak hi sawisel cihin tipi parih khualtlanwg veivak pawl hringhro leh ti lungphang tertu a siih, ram In hnen pawl puartheu zetih palbet tumnak a si tiah an tive.


Malaysia ih Chin Hlasak Thiam Ciipi Awnmawi Khawvel ah Leng Thok - Chinland Today Media\nMalaysia ih Chin Hlasak Thiam Ciipi Awnmawi Khawvel ah Leng Thok\nOctober 21, 2015 2:13 am·0 comments\nMalaysia ih um Chin tlangval Salai Ciipi hi lunglen nei zet le awnmawi lam ih zuam zettu pakhat a si. A nauhak ihsin awnmawi lam ah thinlung rak pe-aw zettu a si. A hrangah awnmawi awn cu mawi danglam hleice in a thei ih, 2013 ihsin a lunglennak le khawruah harnak pawl cu a mahte lawng tuar nawn lo in mikip ih ngai theih dingin zaihla mawi ah a tuah suak.\nZing ihsin zanlam tiang hna a tuan theu ih inn a thlen veten a tingtang cu a lunglennak hnemtu ah hmang in cahbang loin hla a sak. Hla tamzet a phuahmi lak ihsin a rualpa Salai Sailass Van Bawi Run thawn 2014 ahkhan album pakhat an tuah suak. A hla phuahmi 9 lenglo lak ihsin “Lai Ram Hrangah” timi cu tuini tiangah a duhbik hrih lai.\nA rualpa MungLs in Malaysia ah studio a nei ih, a hla pawl tla a hnen ah an thun theu. Salai Ciipi ih nulepa sungkhat le rualpipawl cun a hmin ngai Salai Hrin Cii cu Salai Ciipi tiah kawh rem an ti sawn ruangah Ciipi tiah kawh a si ringring.\nSalai Ciipi hi Pa Mang Kiang Lo le Nu Thawng Hoi ih fapa a si. Ciipa hi Rallawn ah a suak ih 2004 ahkhan Angteng ah an thawn ih a tufang Malaysia ah a um.\nA hnuai ah a hla thenkhat pawl zoh ngai theih in a um:\nKa Lam Naite ah\nA thupte in\nExit Studio In Album 5 Tuah Suak Zo


Democracy 2 | VCTH\nHome » Cahram » Theihkauhnak » Democracy 2\nBy vcth on January 25, 2014.\nMitamsawn ih Thuneihnak leh Mimal pianpi canpual (Covo)\nMitamsawn ih thuneihnak kan vun rel hnu ah mimal humhimnak leh mimalsawn ih neihmi canpual pawl humhim asi vun ti hi a kalhaw mi thil a bang. Sihman sehla, thungai zet ih kan vun zoh asile hi pahnih hi democracy hmangtu kumpi ih an hrampi kai hngettu zin le dan asi sawn.\nMitamsawn ih thuneihnak timi cu kumpi tuahṭhatnak leh senpi vantlang hrang ih thuthluknak tuah asi tikah mitamsawn ih duhnak vekin tuah mi ti can asi. Mi nekrawknak, hremphah ih ukawknak, asilo. Ziangah ti le, mitam sawn in mimalsawn tlun ah siseh, milian in mifarah tlun ah siseh, micak in mi caklo tlun ah siseh tvk… a/an duhduh ih hrem theinak (rights) an nei lo. Democracy ah zo vek mibuur um khawm, milian sungkua, cozah hnaṭuan, tvp in mimalsawn leh mifarah, zonzai pawl ih canpual leh zalennak pawl cu laksak theih asilo.\nCuih hlei ah, hnam fate ruangah siseh, biaknak dang lam ruangah siseh, umnak khuaram dang ruangah siseh, sumsaw neih mal asilo le farah ruangah siseh, Cozah hnaṭuan lo ruangah siseh, mimalsawn an si khal le zo vek cozah, mitamsawn, milian, micak leh hrilawknak ih thlantlinmi (Cozah kai lai) pawl khal in, an neih mi milai canpual cu laksak thei an silo.\nMilai pianpi canpual cu len ruang leh cah ruangah neih asilo ih zovek milai khal in an neih mi asi sawn ti hi democracy ukawknak cun a fehpi mi asi.\nMilai pianpi canpual timi umzia cu, duhnak vek ih sim leh phuang theinak, zalen zetin mai duh mi sakhua biak theinak, mai duh mi zumtheinak leh rualrante’n dan hnuai ih kilhimawknak, pawlkom din theinak, duhlo khal le duhlonak lang ter theinak leh zo vek milai khal a mai duhmi tuahṭuan theinak pawl cu hih (democratic government) uknak hnuai ah zalen zetin tuah thei din thei tinak asi.\nMimal tete khal in an canpual leh si-nak hrang ah kumpi in za ah za a dinpi ding asi timi an zum a ṭul. Cu hnu lawngah cozah thuthawn pehpar in tel duhnak thinlung, telṭulnak san, tel theinak caanṭha hawl duhnak, an nei ding a si.\nDemocracies pawl cun mimalsawn ih an hnam sinak, nunphung leh calai leh mimal ruahnak, zalen zetin sakhua biaknak pawl an nei theinak dingah humhalh sak hi an ṭuanvo tumpi asi timi hi an fehpi fawn.\nZiang ruangah tile, hnam fate pawl ih, miphun sinak, dan le dun an neihmi pawl, danglamnak tete an neih mi pawl hin acozah pi hrang ah hnget tertu leh cahnak sawn asi ti a pom sak ih hlei ah hih hnam nauta pawlkom hin rampi cahnak hrang ah siattertu silo in tungding tu sawn ti ah a ruat.\nDemocracy uknak dan vekin zawiawi awknak, thuel awknak, leh mai duhzawng ih thil a fehlo can ih ṭhumawk theinak pawl hin a tlun ih kan simmi mitamsawn thuneihnak leh mimal canpual pawl cu a khaikhawm asi.


Leitlun Mi Cungcuang Hrilnak Ah Myanmar Nunau 3 An Tel – Meifar\nSeptember 17, 2021 admin Leitlun 0\nTIME Magazine in leitlun huap mi cuangcuang, mipi thinlung nehtu pawl hrilnak anei ṭheu, tuiṭum ahcun Myanmar nunau 3 an tel. Pahnih cu Myanmar ramsung ih um tlangpar mi an si, pakhat cu America ramsung ih um leilung lenglam cangvaihnak ih tel Dr. Mimi Aung pawl an si.\nAn hrilmi Daw Ei Thitsar Maung cu Shani miphun a si ih ralkap cozah duh lo langternak ah nunau a hmaisabik poksuaktu a si. Ralkap pawlin kaih an tum ih hmunhimnak ah aum zo.\nDaw Ei Thitsar Maung cu NUG cozah ah nunau tleirawl le nauhak pawl ih Deputy Minister a ṭuan. An hrilmi pakhat cu Kachin miphun Esther Ze Naw Bamvo a si ih ralkap cozah donak ah ralṭha zetin hmai hruaitu pakhat a si. America ramsung ih um Myanmar mi Dr. Mimi Aung cu NASA cangvaihnak ah a tel.\nApril 19, 2021 ah mawngtu neilo Ingenuity vanzam te cu Mars leilung parah tluangten an ṭumter. Mars leilungpi zingzoinak ah engineers le scientists mithiam tam zet an tel nan Engineer Dr. Mimi Aung cu ziangkim tawlreltu a si tin TIME Magazine sungah an tarlang.\nMizoram Ihsin Myanmar Bawmnak Ding Hrang Concert An Tuahnak Ah Ting 576 Lenglo An Ngah Zo


Falam ah Ralkap Ukhruainak hnuai ih hnaṭuan lutsaltu an tam - Falam Online Media\nFalam ah Ralkap Ukhruainak hnuai ih hnaṭuan lutsaltu an tam\nRalkap ukhruainak hnukthlak dingih hmanfung ṭhabik pakhat a simi CDM cangvaihnak cu rampi huap cozah hnaṭuan tamzetin mah pumcawmnak hnaṭuan thaap rori`n an tel ih Falam khuapi khalah CDM ih teltu cozah hnaṭuan an tamzet.\nNan, March thlalai hrawng ah CDM cangvaihnak bansan in ralkap ukhruainak tang ih hnaṭuan sal an tam tiah thuthang kan dong.\nTuhrih tiangih thuthang kan dong vek a si le CDM bansantu ah Siizung hnaṭuan le Tlawng saya/mah an tam tiah theih a si.\nCDM bansantu pawl i thuthawn pehpar in Falam mino pakhat cun “beidongza rori a si ih zahthlah zet khal a si. Nunnak tiang thaap in Dothlennak ih nunnak liamtu mino an um lai ah inhrem, inthat rerotu ralkap ukhruainak hnaui ih hnaṭuan lutsaltu Falam peng ah an tam.”\n“Abikin siizung lam ih hnaṭuan le Tlawng saya/mah an tam. CDM bansantu Siizung hnaṭuan mipum 20 an luan ih Tlawng saya/mah khal mipum 20 kiangkap an si.”\n“Tlawng saya/mah pawl cu an sinak khaisoding ti a si ruangah ralkap pawl ih thleemnak hnuai ah an lut mei. Cukhalcu Tlawnginn uniform khal hruh ngam loin pangai thuamhnaw hruk in a thu thiar in an cangvai mi a si. Hipawlhi online lam khalah kan pholang zo ih CDM bansan in ralkap ukhruainak hnuai ih hnaṭuan lutsaltu dang an um khalle zo pawl an si timi kan pholang hrih bet ding” a ti.\nLeitlun san thuanthu kan zoh a si le CDM cangvaihnak hin hriamhrei rinsan ih hngalpuar ralkap ukhruainak neh a theih timi kan hmu thei ruangah kan ram khalah ralkap ukhruainak hlonhlo dingih hmanfung ṭhabik pakhat a si mi Civil Disobedience Movement hi bansan loin tumtahnak tumpi thawn ṭanla hrih cio uh si.\n← Kawl ralkap le Palik in innsung ih um Nunau 5 an kai\nHakha ah Mipi thlingthla zuk thuptu Kawlpa an kai →\nPastor Mang Hlei Zing le Nu Rah Zing ih Thuanthu Tawi\nSAC ralhraang pawl Tlangzar khua an thleng zo, Kiangkap naivai ah Meithal thawm a thang\nAugust 4, 2021 August 4, 2021 Ni Hnem Sung 0


Thawnginn Sungah Covid-19 A Darh Ciamco Ruangah Thawngtla Ṭhenkhat An Suahsal Ding, Asinan An Suah Ding Pawl Cu A Danglam – Meifar\nThawnginn Sungah Covid-19 A Darh Ciamco Ruangah Thawngtla Ṭhenkhat An Suahsal Ding, Asinan An Suah Ding Pawl Cu A Danglam\nJuly 21, 2021 admin Myanmar 0\nThawnginn sungah Covid-19 a darh ciamco ruangah an buai zet, thawngtla pawl khal an damlo ciamco ih mithi khal an um hnuaihni zo. NLD sungṭuan Nyan Win khal Insein thawnginn sungah Covid-19 a kai ih a damlo bese tuk ruangah Yangon General Hospital ah an tuamhlawm nan a na tuar loin a thi.\nThawngtla an tamtuk ruangah Covid-19 daan le dun khal an thlun thei lo ih damlo pawl thawn an ittlang thluh. Cuvek dinhmun a si ruangah July 21 zanah ralkap in thawngtla ṭhenkhat an suahsal ding thu an phuang.\nAsinan tuiṭum ih an suah ding pawl cu ralkap in thuneihnak an lak hlan, February 1 hlan ih thawngtla pawl lawng an si ding. Cupawl cu ramkhel ruangih thawngtla an si lo ih, gambling, siivai ṭhalo tham le nawhcizuar pawl an si ding.\nThawngtla paziat an suah zalen ding ti cu an phuang hrih lo ih an suah ding mi pawl ih thuhla an zingzoi rero lai. Ziangtik ni ah an suah ding ti khal an phuang hrih lo.\nThawnginn kiltu officer in “Ziangtikah an suah zalen ding ti cu kan theifiang hrih lo. Ralkap in tu rori ah suah uh an ti asilen tu rori ah kan suah ding a si ko” tin Myanmar Now thuthang hnenah a sim thei.\nAhlan khalah ralkap in thawngtla tam zet an rak suah zalen zo ih, cutawk ahcun ramkhel ruangih thawngtla pawl khal an tel. Tuiṭum ahcun ramkhel ruangih thawngtla cu an suah zalen tum lo ti a si.\nMipi hruaitu lawyer Khin Maung Zaw in “Covid-19 an ṭih ngai asilen thawngtla zaten an suah zalen ding a si. Nawhcizuar le siivai ṭha lo tham pawl lawngin Covid-19 an kai lo, thawngtla zaten in an kai thei” a ti.\nAAPP sungṭuan pakhat in “Ka zumdan ahcun ramkhel midang pawl kaih an tum ruangah thubuai dangih thawngtla pawl an suah zalen tum a si ding. Thawnginn hmunram an ti lawng duh ruangah a si ding” a ti. AAPP in thawnginn sungah ramkhel ruangih thawngtla 5,300 zat an um lai tin a ngankhum.\nTuni Falam ah Positive An Um Lo (July 21, 2021)\nTahan Ih Umhmun Khuar Ralkap Cu PDF Kalay In An Kap Ih 2 An Thi


Felnak Tiva - Chinland Today Media\nMarch 3, 2010 12:57 am·0 comments\nDingthluk lairelnak cu tiva pi bangin luang sehla felnak cu a kaang dah lomi ti bangin luang sawn seh. -Amos 5:24\n– Mipumsiarnak 28-30\nKa tleirol lai ah ka pa, ka pu le kan sungkhat unau pawl thawn California ih Sacramento tiva ah ngakai dingin kan feh. Cuih tiva cu vur a zupmi ihsin a ra luangmi a si ruangah a luang cakzet, a fimzet, a dai ih a thiangfai ngaingai. Ka unau pawl thawn nga sio phah in a daizet ih a luangmi ti sung feh cu kan celh lo nasa.\nKan tlunlam ah tili pakhat ah kan ciah aw. Cuih tili cu a hlum, a baal, a rim a sia. Rangzet le cakzet ih a luangmi tiva thawn cun a danglam ngaingai.\nProfet Amos in dingfelnak cu a luangmi tiva thawn a tahtthim. Israel mi pawl ih a dik lomi biaknak le mi farah ziang an siar lo ruangah (Amos 2:6-8; 5:21-27) dingnak le felnak nei dingah a forh. Pathian ih minung pawl cu fel lonak tili thu sungah an ciah taang aw, felnak tiva luang ding an ttul ngaingai.\nCuvek in Pathian cun kan nunnak ihsin felnak cu tiva vekin luanter a duh. Daan dik le fel a luan theinak dingah lamzin pakhat a cang theimi cu farah nauta duhdawt ih tuamhlawm tthat khi a si. Khrih a rat hlan tiang Pathian dingfelnak tiva bang luang dingin zuam cio uhsi!\nDingfelnak cu zumtu pawl kawhnak aw ringzet a si,\nPathian ih simmi lengah kan feh thei lo;\nKan kiangkap zoh daan ding in sim,\nIn hruainak lam ah kan thlun ding.\nThutak kha tuahnak in a lang tikah dingfelnak in a thlun.


Lungneemnak Thlarau - Chinland Today Media\nMay 1, 2012 3:47 am·0 comments\nLungneem mi pawl cu mi thluasuak an si; ziangahtile Pathian ih kam ciami an co ding.\n– Matthai 5:5\nBible Siar Ding: Isaiah 11:1-9\nTuni ah Pathian in lungawi aipuang ih um ding in duhsak. Amah in hih hmun ah in hruai khawm a si ruangah ninghan riahsiatnak ihsin atu ahcun lungawi thinnuam ih um ding kan si. Ca Thianghlim in, ‘Lungneem mi pawl cu mi thluasuak an si; ziangahtile Pathian ih kam ciami an co ding” (Matthai 5:5).\n“Lungneemnak tivek thuhla in sim hniaihniai hlah aw,” na ti thei men. Asinan kei cun cuti’n ka ti thei lo riai. Moses ih thu hi ttha te’n zohfel hnik aw. Egypt pa a thah lai ahkhan a thinlung a neem lamlam zik lo. Sihmansehla Pathian in Midian ram ah Moses cu a ko, ih a nunnak kha a kutcak sungih a laaklut ngah tik ahcun a thinlungput le a nunnak zate a thlengh sak thluh, a rem ttha saal in leitlun ih mi lungneembik timi dinhmun ah a thleng riangmang ee. Na thintawinak cu ziang vek a va si hmanah a poi lo. Vanlam huham ih tonghthamnak le thamdainak na neih ngah asile Pathian in mi tongdor le mi lungneem ah a lo sersiam saal thei a si.\nKei tla hi mi thintawizet ka rak si dah nain atu ahcun Pathian ka theih ngah hnu le A hnenih pum ka pek hnu ahcun Amah in kan thinlungput i rem tthat sak ih a hnattuantu dinhmun ah i khaisang in i hmang a si. Ka minung sinak ih thinlung siava pawl le mizia ttha lo pawl hmuahhmuah a tthiatbal thluh ih Amai’ duhmi thinlungput ka sungah a ret.\nNikhat ni cu Pathian ih huham ka parah a rung thleng. Pathian ka tong ih a hmaika ah ka bok. Mipi in hiti’n thu an sut, “Smith Wigglesworth in ziangmi sualnak so a tuah?” ti’n. Cuti’n zarh kar hnih cu a liam. Pathian ih biakttheng ka thlen tinte’n ka thinlung sugah zianghman ka si lo zia le bawmtu nei lo ka si zia pawl nasatak in in theihter. Cule Thuthangttha simtu Pastor le hruaitu pakhat ka kiangnai ah an thleng. Pathian in ka nunnak ah tthangphawknak a thlenter. Pathian in ka nunnak cu a khekkhuai thluh ih ka sunglam nun ah tthangharhnak a umter. Oh ziangtluk duhnungza so a si?\nPathian lawngin minung nunnak a rem ttha thei. Sui cu meisa ih an rawh tik lawngah an duhmi design an sersuak thei. A kekkuaimi thinlung lawng beltuahtu in a duhmi bel pianhmang (design) ah a tuah thei. Aw, Bawipa, cuih thluasuah dinhmun cu in pe hram awla kannih hi mi lungneem le mi thluasuak kan si thei ding.\nA famkimmi duhdawtnak in mi lungneem ah in sersiam.


Online Parih A Tlangval Hnenah Ava Tlan Ih >>> – Meifar\nOnline Parih A Tlangval Hnenah Ava Tlan Ih >>>\nMarch 17, 2022 admin Myanmar 0\nKaren fala kum 18 mi cu a nulepa in an kawk ruangah an inn ihsin a tlansuak, online parih a tlangval umnak Thongwa khua ah ava tlan ih a tlangval cu a hawl nan a hmu lo. Online parih a tlangval in an pehtlaih awknak zaten a hlonhlo/phit thluh ruangah khualak ah mangbang anhai in a vakvai.\nA van ṭhahnak ah tualsung miṭha nunau Daw Myit in arak hmu ih dawr ah rawlei ding a do hnuah a parih thilthleng cu a sut ih a sim thei, online parih a tlangval thawn a tak ah an tongaw hrih lo. Kum 30 mi a si a ti. A zan cu an inn ah a riahter ih nun a sim, a thaizing ah tualsung thuneitu zung ah a fehpi nan zung an rak ong hrih lo.\nTualsung mibawmtu pawl hnenah thilthleng cu a sim theisak ih an khua lam ih mibawmtu pawl an pehtlaih. Cutin mibawmtu pawlkom in himdamten an inn ah an va thlah thei. Daw Myit in, “Nu ka sinak vekin ka seherh tuk, miruk hmang pawl thawn tongaw sehla Karen fala ih nunnak cu a siat thluh ding.\nOnline parih a tlangval khal nupi neilai pacang tla rak si sehla ziangtin aum ding. Nan fale pawl kilkhawi ṭha cio uh, tlangparmi fala ih nunnak siat ding ka phang tuk ruangah ka caancem in ka rak bawm. A hmin cu Hla Hla Win (Thanlyin) a si ih Irrawaddy, Natgyikone khua ih um U Kyaw Naing Tun le Daw Cho Lay tei fanu a si” a ti.\nA Fanu In An Tlawnginn Classroom Cu A Hlum Tuk A Ti Ruangah Classroom Ah Fan Thawn Ava Ding Ringring\nPutar Kum 77 Mi A Nei Duh Ruangah A Pasal A Ṭhen


Syria Ram Ah Mi Burpi Thahnak Zarhkhat Sungah Tum Hnih Thleng - Chinland Today Media\nSyria Ram Ah Mi Burpi Thahnak Zarhkhat Sungah Tum Hnih Thleng\nMay 4, 2013 4:39 pm·0 comments\nSyria ramsung ah, tuizarh sungah tum hnih rori mi burpi ih thahnak a thlen thu BBC thuthang cun a tarlang. A tum khatnak hi May 2, 2013 Tlawngkai Nili sun ah asi ih, mi 72 pawl cu hmunkhat ah an that ih an retkhawm thu BBC cun a tarlang. Thahawknak a thlennak hmun hi al-Bayda hmun ah asi. Cumi ih a thaisun, May 3 sun ah, mi burpi thahawknak hmundang ah hmuhsal asi. An hmuhnak hmun hi Ras al-Nabaa hmun ah asi ih, mi 77 pawl cu hmunkhat ah thi in hmuh asi. Hivek hin tuihlan khal Syria ramsung ah hmuh a rak si dah.\nApril 22, 2011 ah, Deraa le Damascus ah mi 72 pawl cu thah an si. Security Forces pawl cun lamzawhtu pawl an kahnak ruangah hi thihnak hi a thleng.\nJune 3-6, 2011 ah, Syria cozah cun lamzawhtu ( Opposition Group ) pawl cun, Syria cozah ih security personnel mi 120 tluk an that tiin an si. Asinan, opposition Group lam ihsin hi thihnak ah zianghman an tello thu an rak sim.\nDecember 19-20, 2011 ah, Idlib ramthen sungah mi 100 pawl cu ni hnih sungah thah an si. Syria ralkap pawl cun Opposition Activist lam ih ralkap an kaihmi pawl cu hmunkhat ah an umkhawm ter ih an kap that tiin Opposition lam ihsin an rel. Nikhatnak ah mi 70 an that ih, ni hnih nak ah mi 30 tlun an that. Lehhnu deuh ah, The London-based Syrian Observatory for Human Rights cun, mi 111 nihnih sungah an that tiin a tarlang.\nFebruary 3, 2012 ah, Syria ralkap pawl cun Free Syrian Army pawl cu kai in Homs ah hmunkhat ah an that. Hmaisa lam ah cun mi 200 tiin thuthang ah an tarlang nan, activists group cun mi 55 an that tiin BBC hnen ah asim. BBC ih tuanvo neitu Paul Wood cu hi hmun ah hin a tlawn thu khal an tarlang.\nMarch 12, 2012 ah, Homs ah mi 45 pawl cu thiin hmunkhat ah an sar. Nunau le nauhak an tam ih, an thah dan tlangpi cu, an hrawk an at, meisa in an nawk ih, hrekkhat cu siti sa in an suang. Hi thihnak ih mawhphurtu hi “Armed Terrorist Gangs” pawl an si tiin Syria cozah thuthang cun a tarlang.\nApril 3, 2012 ah, Syrian forces cun Taflanaz ah nihnih sung Helicopter le tank thawn mipi an that ih, mi 57 an thi.\nMay 25, 2012 ah, Houla mi 108 pawl cu hmunkhat ah thah an si. An thahmi lak ah hin nauhak 49 le nunau 34 pawl an tel. Syria cozah le Shahiba Militiamen pawl cu an puh aw veve. August 15, 2012 ah UN Independent International Commission of Inquiry ( Col ) On Syria pawl cun, mi 108 pawl thattu hi Shahiba Militiamen pawl an si tiin an sim.\nJune 6, 2012 ah, Hama khua ah Syria military cun mi 78 pawl cu hmunkhat ah an that.\nAugust 22-25, 2012 ah, Darayya hmun ah mi 300 pawl cu hmunkhat ah thah an si. The Locak Co-ordination Committee ( LCC ) cun, August 22-25 sungah mi 633 pawl cu Darayya ah thah in an um tiin BBC ah asim.\nDecember 23, 2012 ah, Syria cozah ralkap pawl cun Halfaya ih sang tuahnak ( Bakery ) ah mi 90 pawl an that tiin Activist pawl cun an sim.\nJanuary 15, 2013 ah, Haswiya ah mi 100 pawl cu thah an si ih, an umnak inn pawl khal nawhkang sak theh as si. Mit ih hmutu pawlin BBC hnen ih an simnak ah cun, sunlai hrawngah security forces pawl cu hi khua ah an lut ih, suahnak zaten an khar theh ih mi ankai. Cumi theh ah meithal keng mi tamtak an lut ih an hmuhhmuh an that vivo tiin an sim.\nMay 2-3 2013 ah, mi burpi thahnak hmun hnih ah a thleng. May 2, 2013 Tlawngkai Nili sun ah asi ih, mi 72 pawl cu hmunkhat ah an that ih an retkhawm thu BBC cun a tarlang. May 3 sun ah, mi burpi thahawknak hmundang ah hmuhsal asi. An hmuhnak hmun hi Ras al-Nabaa hmun ah asi ih, mi 77 pawl cu hmunkhat ah thi in hmuh asi.\nSource : BBC http://www.bbc.co.uk/news/world-middle-east-22410392\nSyria Ramsung Bomb Hmun 2 Ah Puak\nKabul Ah Thihcilh Bomb Puak, Mi 15 Thi\nSyria Ramsung Christian Pawl Rawlei Ding Neilo\nNew York Khawpi Ah Nikhat Sung Daihnak A Thleng


Ramleng um pawl liangparah - Hre Mang\nRamleng um pawl liangparah\nRAMLENG LAIMI PAWL LIANGPAR AH\nRamleng um Falam milesa pawl hmalaknak hrangah mah le titheitawk, kianglekap, le ramsung ramleng um pawl bawm awk cio asi. Kan milesa thlarau lam nun khua lamtluang an zawh thei nak ding hrangah kawhhran le hruaitu pawl hmangin pathian lamhruainak lawng si loin bawmbawi awk tul bik, sunglawi le tuan hrimhrim ding pawl vun tarlang sehla;\n1) Ramleng harsatnak bawm awknak;\n2) Ramsung harsa le tthansohnak bawm awknak;\n3) Ramleng um pawl nunphung le miphun sinak hloh lo dingin kenkawh le kaihhruai awknak,\n4) Lai thuanthu nung ausuah le tlangzarhpi; hi pawl hi an ttuldan bang aw tlukin a ttul pawimawh theh mi an si.\n5) Calai le pehtlaih awknak\nRamsung, ramleng, hmuntin, leitlun killi ah a ttekdarh mi kan miphunpi, Laimi pawl bawmbawi awknak le tthansohnak hrang hmalak nak ah a tlunlam ih a ttul tuk mi, santiluangin mi pakhat cio liangparah tthuanvo inpek mi cio a bang aw lo ding nan mah le ti thei tawk, le mai hmakhua ah sangka a awng aw mi vekin zuam sinsin cio uhsi.\nRamleng rak thleng hmaisa pawl lakah mi tampi cu pacang pitling hman har an ti tukah an rak ttap rero theu, an rel duh lo tla asi thei. An lungleng in siseh laimi dang pawlkom ding an neih lo ruangah siseh ramdang ah canpual ttha an ngah thei lo ruangah siseh an harsa tuk ih an rak ttap rero theu. Tu ahcun cutin sin awn loin ramtin ah laimi um khawm pawlin pawlkom tiang nei thei in an um vivo tikah harsatnak khal nasaten bawm awk vivo asi. Culawng hman si loin politicians, activist le media pawlin nasa ten kawlram thu, laimi thu, ramsung harsatnak le refugee thu an ausuah pi ruangah leitlun ramtin in kawlram thu le laimi thu tiang an theih phah ruangah laimi mi tampi in kan phu lo bawmnak le ngaihsaknak tla kan tawn phah. Culawng hman si loin laimi hmuntin ah a ummi pawl cu mahte cang-ai khawrh lawng si loin mai kiangkap milai, mah hnakin canpual a niam deuh, a harsa deuh pawl bawm awk tawn asi. Cucu Pathian pakhat be tu le miphun pakhat kan sinak langter tu, duhdawtnak in rian awknak, kaa lawng si loin mai miphunpi le zumnakah unau pawl duhdawt nak in kan rian awknak asi.\nMimal tete le kawhhran pawlkom in lungawiza bawmbawi awk hlei ah pawlkom din in bawm awk tawn nak a um vivo, cu pawl lakah malte vun gan tel sehla;\n1). USA-Chin pawlpi, Chin Community of Burma, USA Inc. USA state tinah Chin pawlpi din vivo asi.\n2) Canada Falam pawl kom\n3) Denmark Falam pawlkom\n4) Falam Union, Delhi\n5) Falam Unity trust, Aizawl, Mizoram\n6) Falam Union of Burma, Australia *\n7) Mizoram ah Fimthiam nak lam bawmbawi awknak pawlkom 1999 lai ihsin kan din ta mi a um\n8) Aizawl le Champhai, Mizoram ah Health lam pang bawm bawm awknak pawlkom, clinic tiang tuah tu an um,\n9) Burmese Charity, Delhi ah Pu Run Bik te pawl din mi\n10) Falam Women organization, Delhi\n11) Falam Pawlpi, Malaysia\n12) A dang pawl,\nHi pawl hlei ah, hmuntin ih a ummi Khrihfa pawlkom pawlin nasa zet in kan milesa, harsatnak lak ihsin tisa le thlarau hrangah bawm awknak pek asi. Ramleng um pawl kan bawm aw tawn ih kan miphun kan tundin awk lawnglawng ah ramsung milesa le hmundang ih a ummi khal kan bawm thei dingih leitlun khawmual tinah leitlun miphun dang pawl thawn tlan zuam awknak ah tluangten kan tlan ve thei ding. Cuticun kan miphun ttekdard hi pawl hi santiluang in fen hlo men lo ding leitlun killi ihsin kan miphun Pathian kan cawimawi thei ding asi.\nRamsung harsatnak le tthansohnak hrang bawmbnak hi a tlun lam ih ttuannak a thupit tluk in a thupi ve mi asi. Ramsung harsatnak le tthansohnak ding hrang hi ramleng ihsin kan bawm lo asile zapi theih vekin miphun dang lakah le leiltun santiluang dunghnu ah hla pi khua a tlai vivo ding. Curuangah, hmuntin ramtin ihsin ramsung kan miphun, ram hmasawnnak hrang tuan rero zo vekin tam sinsin ttuan sunzawm ding a tul. Cumi lakah a ttuan rero zo tu pawlkom le mimal ziangmawzat an um zo; malte tarlang sehla;\ni) Ilove Myanmar; Pi Sap Nei Thang te rawngbawlnak\nii) Lailun Foundation; Chin Veteran, "8888" movement ihsin CNF a suahsan tu pawl hoha nak in din mi asi. Ramsung ah project a nei hnuaihni zo.\niii) Chin Pawlpi, USA, USA ih a ummi Falam mipi zapi te huap in pawlkom a umsun, 2002 ah dinthawk mi le USA cozah hnenah registered pawlkom asi. USA ramsung lawng si loin, Malaysia le ramsung khal ah project a nei rero zo.\niv) Falam Mino, FM, 2008 dinmi asiihm, Falam Electric hrang an bawm,\nv) Denmark, Falam,\nvi) Canada Falam pawlkom,\nvii) Korea falam pawlkom\nviii) Ramtin Chin Pawlkom, falam milesa ramtin um pawl pehtlaih awknak ih 2007 ihsin din mi asi.\nix) Women organization: lai khawte ah tidai tuahsak le harsa bawmbnak an pe rero.\nHitin mi zocio khalin mah le kiangkap ah lamzin a ong aw mi vekin zumnak le miphun sinak ah kan unau, kan miphun pi le kan ram hrangah ttuan cio asi.\n3) Ramleng um pawl nunphung le miphun sinak hlo lo dingin kenkawh le kaihhruai awknak,\nTui hlan rei zet, kumkul lenglo ihsin ramleng ah a thleng mi Laimi ziangmawzat an rak um zo, asinan mitampi cu mi-hlo, Israel hnam hlo vek an si zo, an hrangah Falam Khuanu Khuapa pawlin mihlo khanlung ceh ding an si zo. Lami hrangah mithi an si zo. Cuvekin santhar santiluang in kan miphun milesa pawl leitlun khawmual tinah a fen hlo ttheh lo nak ding hrangah ramtinah a ummi, kan miphunpi pawl nunphung le miphun sinak hlo lo dingin kenkawh a ttul. Cumi hrangah mimal, insang, le pawlkom hmin in mi tampi in hma an la rero zo. Zuam sinsin a tul lai. Israel ram fate cu Arab ram 22 in an kimvel ih an dodal lai khalah a dinsuak thei nak cu ramleng um Israel miphun pawlin an bawm ruangah asi ti asile tampi cu a dik ding. Cuvek in laimi pawl khalin leitlun khawmual tin ihsin kan kiangkap ah a ummi, laimi pawl, miphun le nunphung sinak hlo lo dingin zuam cio a tul. Kan kenkawh lawng si loin kan tlang-au pi, miphun dang lakah, leitlun killi ah kan miphun sinak kan ausuahpi le tlang kan zarh ve a tul.\nCumi hrangah hna a tuan rero zo tu pawlkom lar deuhdeuh pawl tla cu;\n1) Chin pawlpi, USA, (Chin Community of Burma, USA, Inc.), kum 2002 ihsin kumtin te Lai Kumthar Puai maktara in (Laimi Si hi nuam dupdo ee, ti in) tuah ringring asi. Lehnak, lamnak, hla le thu thawn pawlkom awknak tintian tuah tikah USA ih a ummi laimi, Falam milesa pawl cun kan miphun sinak le nunphung an hloh lo lawng si loin ram le miphun hrang ngainatnak le miphun sinak an nunpi phah. Laitlang raksuahsannak a rei zo mi le ramlengah a tthanglian mi mino tete, laimi sinak thei nawn lotu pawl hman in "Laimi si hi a nuam tuk aw" an ti rero zo. Zuam sinsin ding.\n2) Falam Union, Delhi, Delhi Falam Union pawl in Falam milesa an khurh awm bak ah an thei tawk lai nunphung le miphun sinak kenkawh in hma an la.\n3) Canada Falam pawlkom\n5) Australia Falam pawl,\n6) Midang pawl.\nHitin ramtin hmuntin ah a ummi, Laimi pawlin mah le tithei dan, zuamdan, phurdan, le lamzin a awng aw mi pohpoh ah kan miphun sinak, kan nunphung, kenkawh le tlangzarh vivo hi mimal pakhat cio liangparah santiliang in ttuanvo in pek mi asi.\n4. Lai thuanthunung ausuahpi le tlangzarhpi\nKum reipi ihsin calai lam thawn magazine phunphun ramsung ah a suak rero, ih ramleng ah tla suah mi tete a um theu. Asinan, miphun thuanthu nung huapkua zet in tlangau suahpi tu pawlkom, media, thu hla thlangzarh tu hi kan tla sam zet. Chin miphun dang pawlin an suah pi mi, Chinland guardian, Rhododendron, Khonumtung, le Radio aw thawn a um phahphah. Cumilakah, Chinworld, le Chinlandtoday, RFA tivek tla tunai te ihsin kan miphun thuanthunung an suah pi in laittong ten an cangvai mi hi a tha zet mi le man nei zet mi, laimi thinlung sicih tu asi. Culawng hman si loin hmailam ah mirang ttong thawn, Laimi le Lairam thuanthu nung, ramtin killi ah a cang mi, laimi, ram le miphun, mimal le mibur thawn a pehpar mi thu hla pawl ausuah pi le tlangzarh thei sinsin dingin zuam vivo cio ding thazang pek awk tawn kan ttul. Mimal hrekhat zuamnakin UNO, England, USA, le ramdangdangah siseh leitlun ramtinkan pawlkom pawl hnenah siseh Laimi thu hi theihter le tlangzarh asi zo, sunzawm vivo dingin tthangthar no nawn pawl kekar vivo a cu tuk zo.\nHmailam ah a tulzet mi awnmawi, hla le nunphung (arts and entertainment) lam thawn khal kan miphun sinak le nunphung, thuanthunung leitlun khawmual tin ah ausuah pi thei dingin zuamsin sin cio uhsi.\n5. Calai le pehtlaih awknak\nKhuahlan kan upa pawl cun post (cakuat awknak) hman an rak nei lo. Pawipeng a um khal asile minung rori feh in thu an rak sim aw theu. Mirang pawl an rak lut hnu ah "Laica" in tuah sak ih cangan tla an run zir vivo. Cutin kawlram kumpi thawn kawm awk hnu ah Post (carek) tla kan run hmang thiam. Tu ahcun leitlun killi ih a ummi Laimi pawl hu mittthep kar lo ah nimthlarau cakuat (email) in pehtlaih awk theih asi zo. THiltha, thilsia, thuthar thusia, le zir ding, hrialding pawl ausuahpi ringring asi zo. Cumi hrangah tlangcabawm tampi tla kan nei vivo ih a lungawi um ngaingai. Cuihlei ah, tleitlun khawmual tin ih thutthattha le santhar santiluang khuilam hawi in a feh timi thu hla santhar mifim thiamthim pawl in an laittong rori in an ngan suak vivo tikah kan milesa pawl cuu pehtlaih awknak lamah fim kan zir vivo. Mi tampi college le university, phunsang tlawng ah kai lo hman in thuttha ttha leitlun miphun dang pawl in sumpai tampi hmangin an lei rero mi, fimnak le zir ding tthattha a lak in tlang cabawm ah tla siar ding kan nei thei rero zo. Zuam sinsin ding asi. A sia a ttha, dunglam hmailam le tuisin ah leitlun khawmual tin ah thilcang mi pawl ausuahpi le theih awk ter, zir rero ding kan si. Kan theihnak le hmuhnak hi a mal tuk lai ih sumpai le lennak tampi hnakin kan ttulzet sawn mi khal cu fimnak asi. Fimnak ti tikah phunsang tlawngih degree sim duhnak si loin kan san thawn mil aw mi, leitlun khawmual ah a cang rero mi thuanthu nung parah ziangvekin laimi pawlin mah le dinhmun cio ihsin kut kan thlak in kan sup aw ve ding ti theihnak le hman awknak sim duhsawn mi asi. CUmi hrangah, laimi tla ke kan kar rero zo mi hmuh tikah lungawi nak ngaingai asi. Kan thuanthu, kan nunphung, kan calai, kan nitin nuntu khawsak, cat bang loin ausuahpi, zirh, le kenkawh dingin calai le zuam sinsin cio uhsi. Thanau lo ten, laimi miphun sinak zah pi loten, lai nunphung le calai thuanthu zahpi lo ten ausuah pi le tlangzarh vivo, zir vivo, thang vivo ding kan si.\nA thlun lamih thu tlangpi paruk lakah mi pakhat in a zapi ten a tuah cem thei lo ding. Curualrual in mi zohman in pakhat hman ttuanvo le tithei mi ka nei lo khal an ti thei lo. Curuangah, zo ih ttuanvo le ti thei mi le ttuan mi hi a sunglawi bik le a ttha hlei cuanglo men dingih mi zapi in mah ttuanvo, thuanthu in kan liangpar cio ah ttuanvo in pek mi vekin taima zet in kan ram le miphun thuanthu tungding sal asi lawngah leitlun santiluang le tlan zuam awknak ah kan miphun sinak dinsuah pi in ke kan kar ve thei ding asi.\nCasiar tu zapi ten parah lungawinak thawn!


Chile Linghnin ah Mi 120 Lenglo thi - Chinland Today Media\nChile Linghnin ah Mi 120 Lenglo thi\nFebruary 27, 2010 7:10 pm·0 comments\nTalca, Chile: Tuini February 27, 2010 ah linghnin cakbik ti’h ruah cun Pacific tlangtluan cu magnitude 8.8 tluk ih cakin a hnin tikah Chile khawpi sung ih inn ropi zetzet pawl le zung thupi zetzetpawl a nuaisiat theh ih hleiah mi 120 lenglo an thi felzo tiah an president Sebastian Pinera in a sim.\nAram mipipawl cun kan dunglam kum 50 hnuih linghnin rapthlakbik a si ding tiah an zum bet. Zingzawitupawl cun Asia khawmual thenkhat le Australian, New Zealand pawl khal a nuai lai ding an zum thu an sim bet. Culawnghmansiloin US ram ih ni tlaknak lam ram 53 tiang in a nuai lai ding tiah zumnak an nei bet.\nTui tum Chile ram ih linghnin hi a vekhatnak a si lo, kan dung May 22, 1960 khalah magnitude 9.6 tluk ih cakin a rak hnin ih cunah mi 1,665 lenglo an rak thi ih hleiah million 2 lenglo innlo in a rak ret dah tiah an phuang.\nLeikhur Sungih Taang Pawl Lasuak thluh


Chin Ramkulh Ah Khualtlawng Tam Nan Licence Nei Hotel Pakhat Lawng Um - Chinland Today Media\nChin Ramkulh Ah Khualtlawng Tam Nan Licence Nei Hotel Pakhat Lawng Um\nMarch 6, 2015 3:09 am·0 comments\nChin ramkulh ah ramleng khualtlawng lut an karh nan Hotel/khualtlawngnak lam zung in licence a pekmi hotel hi pakhat lawng a si ruangah khualtlawng pawl hrangah an daih aw lo in harsatnak an tong.\nKanpalet lam ah hivek ih daihawk lonak a tam tiin Hotel le khualtlawngnaklam zunghrampi ih director U Myo Win Ngunt cun a sim. Chin ramkulh ah phurhsuksonak lam a thangso vivo nan pianphung tumawng hrambun khualtlawnnak a thanso a tul tiah a sim bet.\n“Chin ramkulh ih ramleng khualtlawng feh pawl kum khat hnu kum khat an tam sinsin. Pianphung tumawng pawl zoh ding a tam. Mikhual lut an tam nan riahnak ding hotel an daih aw hrih lo. Himi hrangah kan zung in Chin ramkulh ah hotel licence kan pe bet vivo ding. Cun Rih tili, Zing Hmuh tlang le Bawipa tlang pawl hi khualtlawngtu hrang mi a hip theimi hmunhma an si. An sehvel ah hotel zone an tuah bet lai ko ding” tiah a sim.\nChin ramkulh Kanpalet ah Hotel/ khualtlawnnak lam ih a pek mi hotel licence hi pindan 27 tlem pakhat lawng a si ih cun si-pin licence thawn tuahmi hotel mal te a um thu, ramleng khualtlawng pawl hrang tumtah ih sakmi hotel pahnih a um thu a sim bet. #


Purunvar thatnak kan thei zo maw? - Chinland Today Media\nPurunvar thatnak kan thei zo maw?\nFebruary 19, 2009 1:56 pm·1 comment\nRawl suannak Coka ih tangkai, rawl ei ti thawtu, le damnak hrangih tha purunvar hi khuahlan kum zabi 15 lai ihsin rak hman thawk zo mi rawlhmeh thaw tak a si. Rome sanlai ihsin purunvar hi coka damnak thuthup tiah an rak hmang zo. An ralkap Bawi pawl in an ralkap pawl ralthat sinsin nak dingah le an cah sinsin theinak dingah tiin an rak pe theu.\nEurope mi thenkhat pawl khal in cuvek thotho in an rak hmang ve. Siberia (tu laiih Russian) pawl khal in Purunvar cu an siah ah an rak pek theu. Hlanlai lawngah purvunvar hi hman tangkai a si lo.\nTuisan khalah Europe mi thenkhat le ram dang pawl cun an rawl ah telh lo in an um thiamlo. An rawl ei can lawng hmansiloin zingpit thawhhlam ei dingmi pawl hmuk (breakfast) ah purunvar ti hnunmi cu sahriak (better) aiah hmang in, an ei theu.\nPurunvar hin thisen sang dingmi pawl a ti cawl ih lungphu natnak (heart attack) lak in kilkhawinak hna a rak tuan theu. Purunvar rawl ei tinte kan ei tel tikah thlisia kan hawp luhmi pawl tla a rak thianfai sal theu.\nPurunvar thatnak hawl suaktu mi fimthiam thenkhat Japan, Russian, le Europe ram thenkhat ih an hmuh suah daan ahcun purunvar ah natnak hrangih damnak sivai dandang ziang mawti zat a um ih culo a thatlonak pakhat hman an hmuh lo thu khal an ngan tel. Ek thawh thei dingin pumpi a ti cak, culawng siloin taksa ih a tulmi Vitamin civai dangdang taksa ih a tul daan in a rak pe suak a si tin an ti.\nPurunvar in thinnatnak (heart disease) a suahtertu natnak hrik pawl le thisen sang a suahtertu kan lungih sin thisen fehsuaknak pawl; a ti fimtu le rak ti khauhtu cu nasa takin a bawm.\nCu ti cun, kan taksa ih natnak dang a pa kai theimi, thisen neihmalnak, thilrim huatnak, khuh heng awmnaa le khawsit serh sungdawk ih reh theilo le cancer natnak hrik thang dingmi cu a ti cawl thei. Hmelthatnak khalah purunvar hman theu a si. Hmaiih hrikcu ti rehnak le hmel no sinsin dingih kholhfainak khal ah hman tangkai zetmi a si.\nCuihleiah purunvar in thawtnak le thatnak a nei bet. Arim danglam tak kan ti theumi khal hin thawhip harnak a ti cak a si.\nPurunvar hin vun a ti no ih taksa a ti ngil thei ringring tin an sim bet. Curuangah kan coka ih kan retmi purunsen hi hmehkiaunak le ti hang ih thlak ding lawng siloin a mah hlir ih hmeh ding tiang in duhumnak le thupitnak a nei a si.\nThubet: : Purunvar = khasuanvar, lasun,daidim,ciat tun phiu tivekin Laimi in kan ko . A dang na thei asile rak bet vivo aw………..\nNang Teh Na Si Ve Maw?\nKan Leilung Boruak Kum 10 Sung Ih A Siat Zia\nKa hna thlam ah a cam\non February 20, 2009 at 5:41 pm\nLast par. PURUNVAR thu rel lai ah PURUNSEN a telpang ??\nHivek theihkaunak thu hi run ngan theu uh,Abik takin SILAM,mizo in RAMHMUL DAMDAWI an timi vek Thlai kan cin mi lawng silovin Hrampi Thing pawl tlan nganbet theu thei sehla,kan laitlangah hivek si phun a tam zet ding nan kan theihlo ruangah a si ka zum,lailam um pawltiangih thei a va tha ve.


Box Sungah Kum 7 Sung An Khum Ih Nupi-Sinak Sal Ah An Hmang – Meifar\nBox Sungah Kum 7 Sung An Khum Ih Nupi-Sinak Sal Ah An Hmang\nJune 9, 2021 admin Lawrkhawm 0\n1977 kum ah US, Oregon ih um fala kum 20 mi Colleen cu a rualpi birthday lawm dingin ava feh, lamzin ih tlanlai motor a phar dingih a to.\nNupa tuakkhat ih motor ah a to ngah ih an ṭha hmel zet, cutin lamzin kap dawr ah an cawl lawk. Colleen cu dawr sungih ekinn ah a thiaraw lawk ih ekinn lenglam ihsin zo ti theih lo nunau pakhat in “Tlan zang awla ra kirsal nawn hlah” a ti.\nAsinan, Colleen in arak ruat thupi lemlo ih motor sungah ava tosal, cutin an tlan vivo ih minung umlonak hmun an thleng tikah nupa tuakkhat cun Colleen cu an kaihrem. An inn ah an tlungpi ih box sungah kum 7 sung an khum, a caan len nikhat ah nazi 23 sung tla an khum.\nBox sung ihsin a lu lawng an suahter, a kaitu mipa in nupa-sinak a hmangpi ringring ih an nu khalin ziangtin hman arak ti lo. An nupa in an hrem ṭheu ih an pa in a duh tiktik caan ah a itpi ringring, tlansuah na tum asilen nangmah le nan innsang zaten kan that thluh ding’ tin an hringhro.\nKum 7 hnuah cun an theithiam aw vivo, a kaitu 2 khalin an suah zalen ṭheu ih an sungkua member pakhat vekin an zoh.\nCutin an umtlang hnuah a kaitu mipa Cameron in a nupi pahnihnak si dingin nupi ah anei, cumi hnu lawngah a nupi hmaisa Janice khal amah vek thotho ih kaihhremmi a si ti a theisuak. Janice in a thuhla zaten Colleen hnenah a sim thluh.\nColleen cu tlansuah a tum nawn lo tin an ruat ih zalen zetin an umter hnuah a tlansuak ih palik hnenah a thuhla cu a sim thluh. Misual nupa khal an va kai nan Colleen in an nu Janice cu amah vekih kaihhremmi arak si ruangah taza a cuai lo ih an suah zalen sal.\nColleen in kaihhrem a si laiah Cameron in nunau pakhat a soisa that a ti. 1985 kum ah Cameron cu kum 104 sung thawngtla dingin a thu an ṭhencat. Colleen le Janice khal California khawpi ah an um lai ih an hmin an thleng danglam.\nA Fanu Ṭap Tamtuk Ruangah “Inn Par Ihsin Ka Lo Thlak Ding” A Tiih A Thlak Sual